open-index/open-wikipedia-markdown huggingface dataset:
അബ്രഹാം മല്പാൻ

മലങ്കര സുറിയാനിസഭയിലെ നവീകരണ പ്രസ്ഥാനത്തിന് തുടക്കം കുറിച്ച പുരോഹിതനായിരുന്നു **അബ്രഹാം മല്പാൻ**. ഇദ്ദേഹം പൌരോഹിത്യ പാരമ്പര്യമുള്ള മാരാമൺ പാലക്കുന്നത്തു കുടുംബത്തിൽ 1796-ൽ ജനിച്ചു.

## ബാല്യകാലം
ഗർഭസ്ഥശിശുവായിരിക്കുമ്പോൾ തന്നെ സ്വപിതാവ് അന്തരിച്ചതിനാൽ പിതൃസഹോദരനായ തോമാമല്പാന്റെ സംരക്ഷണത്തിലും ശിക്ഷണത്തിലുമാണ് വളർന്നുവന്നത്. ചെറുപ്പത്തിൽ തന്നെ ഇദ്ദേഹത്തിന് ആധ്യാത്മികമായ പരിശീലനം സിദ്ധിച്ചിരുന്നു. കാലോചിതമായ നാട്ടുഭാഷാഭ്യസനം കഴിഞ്ഞ് അബ്രഹാം ശെമ്മാശനായി. പുതുപ്പള്ളിൽ പടിഞ്ഞാറേക്കൂറ്റു കോരമല്പാന്റെ കീഴിൽ സുറിയാനി പഠിക്കുകയും പ്രസ്തുത ഭാഷയിലും ദൈവശാസ്ത്രത്തിലും അവഗാഹം നേടുകയും ചെയ്തു. എട്ടാം മാർത്തോമ്മായിൽനിന്ന് കത്തനാരുപട്ടം ഏറ്റ ശേഷം ഇദ്ദേഹം മാരാമൺ പള്ളിയിലെ കൊച്ചുകത്തനാരായി സേവനം നടത്തിവന്നു.

## കോട്ടയം പഴയസെമിനാരി
എട്ടാം മാർത്തോമ്മായുടെ കാലത്താണ് കോട്ടയം പഴയസെമിനാരിയുടെ ആവിർഭാവം. 1810-ൽ കേണൽ മൺറോ ബ്രിട്ടിഷ് റസിഡന്റായി നിയമിക്കപ്പെട്ടശേഷം, പ്രത്യേകിച്ച് 1816 മുതൽ 1819 വരെയുള്ള കാലഘട്ടത്തിൽ, സി.എം.എസ്. മിഷനറിമാർ തിരിവിതാംകൂറിൽ വന്നുചേർന്നു. സുറിയാനി സഭയുടെ ചരിത്രത്തിലെ ഒരു സുപ്രധാന കാലഘട്ടമാണിത്. മിഷനറിമാരുടെ സഹായത്തോടുകൂടി കോട്ടയം പഴയ സെമിനാരിയുടെ പ്രവർത്തനം ആരംഭിച്ചപ്പോൾ അവിടെ സുറിയാനി പഠിപ്പിക്കാൻ കോനാട്ടു മല്പാനോടൊപ്പം അബ്രഹാം മല്പാനും നിയമിതനായി.

## മലങ്കര സുറിയാനി സഭയുടെ നവീകരണം
മലങ്കര സുറിയാനി സഭയിൽ അന്നുണ്ടായിരുന്ന ആചാരവൈകൃതങ്ങൾ തുടച്ചുനീക്കി സഭയെ ശുചീകരിക്കുക എന്ന മഹാസംരംഭത്തിലേർപ്പെടാൻ അബ്രഹാം മല്പാന് മിഷനറിമാരോടുള്ള സമ്പർക്കം കൊണ്ടും വേദപുസ്തകപഠനം കൊണ്ടും സിദ്ധിച്ച പുതിയ വെളിച്ചം പ്രചോദനം നൽകി. പന്ത്രണ്ടു പ്രമുഖ വൈദികർ അബ്രഹാം മല്പാന് പിന്തുണ നൽകി. അവർ കൂടിയാലോചിച്ച് ആരാധനാക്രമം പരിഷ്കരിച്ചു. സുറിയാനിയിലുള്ള വി. കുർബാനക്രമം മലയാളത്തിൽ തർജുമ ചെയ്ത് ഉപയോഗിക്കണമെന്നും തീരുമാനിച്ചു.

എ.ഡി. 1837-ൽ അബ്രഹാം മല്പാൻ മാരാമൺ ഇടവകയിൽ ശുചീകരണ പരിപാടികൾ നടപ്പാക്കി. മലയാളത്തിൽ ആരാധന നടത്തുവാൻ വേണ്ട ക്രമീകരണങ്ങൾ ചെയ്തു. മലങ്കര മെത്രാപ്പോലീത്താ ആയിരുന്ന ചേപ്പാട് മാർ ദിവന്യാസിയോസും അനുയായികളും അബ്രഹാം മല്പാൻ വരുത്തിയ നവീകരണത്തെ എതിർത്തു. തുടർന്നു മല്പാന് അതിശക്തമായ എതിർപ്പുകളെ നേരിടേണ്ടിവന്നു. ഇതിനിടയ്ക്ക് മിഷനറിമാരും മലങ്കരമെത്രാപ്പോലീത്തയും തമ്മിൽ പിണങ്ങിപ്പിരിഞ്ഞു.

അനവധി പ്രതിബന്ധങ്ങൾ ഉണ്ടായിരുന്നിട്ടും യാതൊരു പ്രലോഭനങ്ങൾക്കും വഴങ്ങാതെ വ്യക്തമായ ലക്ഷ്യബോധത്തോടും ദൃഢവിശ്വാസത്തോടുംകൂടി, സഭയുടെ നവീകരണത്തിനുവേണ്ടി അർപ്പിതബുദ്ധ്യാ യത്നിച്ച അബ്രഹാം മല്പാൻ 1846 ചിങ്ങം 24-ന് 50-ആമത്തെ വയസ്സിൽ അന്തരിച്ചു. 

## അവലംബം
*http://www.oration.com/~mm9n/articles/Malankara/abraham.htm
*Images for abraham malpan
*http://www.geni.com/people/Abraham-Malpan-Palakunnathu/6000000003494046056

വർഗ്ഗം:വൈദികർ
ഓപ്പൺ ഹാൻഡ്സെറ്റ് അലയൻസ്

മൊബൈൽ/ടാബ്ലെറ്റുകൾക്കായി ഓപ്പൺ സ്റ്റാൻഡേർഡുകൾ നിർമ്മിക്കുക എന്ന ലക്ഷ്യത്തോടെ ആരംഭിച്ച 84 കമ്പനികളൂടെ കൂട്ടുകെട്ടാണ് **ഓപ്പൺഹാൻഡ്‌സെറ്റ് അലയൻസ്** (Open Handset Alliance - OHA) ഗൂഗിൾ, എച്ച്‌ടിസി, എൽജി, ഇന്റെൽ, മാർവെൽ ടെക്നോളജി, മോട്ടോറോള, എൻവിഡിയ, ക്വാൽകോം, സാംസങ്, സ്പ്രിന്റ്, ടെക്സസ്, ബ്രോഡ്കോം തുടങ്ങിയവർ ഉൾപ്പെടുന്നു. 

## ചരിത്രം
2007 നവംബർ 5ന് ഗൂഗിളും 34 അംഗങ്ങളും ചേർന്നാണ് ഇതിന് തുടക്കമിട്ടത്. ഇതിൽ ചിപ്പ് നിർമ്മാതാക്കൾ, മൊബൈൽ ഹാർഡ്‌വെയർ നിർമ്മാതാക്കൾ, സംവാഹകർ, ആപ്ലിക്കേഷൻ നിർമ്മാതാക്കൾ ഇവർ ഉൾപ്പെടുന്നു. 2008 ഡിസംബർ 9ന് വൊഡാഫോൺ, തോഷിബ, സോണി എറിക്‌സൺ, സോഫ്റ്റ്‌ബാങ്ക്, പാക്കറ്റ്‌വീഡിയോ, ഹുവാവേ ടെക്നോളജീസ്, ഏആർഎം ഹോൾഡിങ്ങ്സ് എന്നിങ്ങനെ പുതിയ 14 അംഗങ്ങൾ കൂടി ഓപ്പൺ ഹാൻഡ്‌സെറ്റ് അലയൻസിനൊപ്പം ചേർന്നു. ലിനക്സ് കെർണലിൽ അടിസ്ഥാനപ്പെടുത്തിയ മൊബൈൽ/ടാബ്ലെറ്റ് ഓപ്പറേറ്റിങ്ങ് സിസ്റ്റമായ ആൻഡ്രോയ്ഡ് ആണ് ഇവരുടെ പ്രധാന ഉത്പന്നം. മുൻനിര സോഫ്റ്റ്‌വെയറായ ആൻഡ്രോയിഡ് ഒരു ഓപ്പൺ സോഴ്‌സ് ലൈസൻസ് അടിസ്ഥാനമാക്കിയുള്ളതാണ്, ആപ്പിൾ (ഐഒഎസ്), മൈക്രോസോഫ്റ്റ് (വിൻഡോസ് ഫോൺ), നോക്കിയ (സിംബിയൻ), എച്ച്പി (പഴയ പാം), സാംസങ് ഇലക്‌ട്രോണിക്‌സ് / ഇന്റൽ (Tizen, bada),ബ്ലാക്ക്‌ബെറി (BlackBerry OS) എന്നിവയിൽ നിന്നുള്ള മൊബൈൽ പ്ലാറ്റ്‌ഫോമുകൾക്കെതിരെ മത്സരിക്കുന്നു. .

ഒരു ഏകീകൃത ആൻഡ്രോയിഡ് പ്ലാറ്റ്ഫോം പ്രൊമോട്ട് ചെയ്യാനുള്ള ശ്രമങ്ങളുടെ ഭാഗമായി, ആൻഡ്രോയിഡിന്റെ മത്സരിക്കുന്ന ഫോർക്കുകളെ അടിസ്ഥാനമാക്കിയുള്ള ഉപകരണങ്ങൾ നിർമ്മിക്കുന്നതിൽ നിന്ന് ഒഎച്ച്എ(OHA) അംഗങ്ങൾക്ക് കരാർ പ്രകാരം വിലക്കുണ്ട്.

## ഉത്‌പന്നങ്ങൾ
2007 നവംബർ 05നാണ്  ഹാൻഡ്‌സെറ്റ് അലയൻസ് എന്ന പേരിൽ പുതിയ ഒരു കൂട്ട്‌കെട്ട് രൂപവത്കരിച്ചത്.അതേ ദിവസം തന്നെ തങ്ങളുടെ ആദ്യത്തെ ഉത്പന്നം ഓപ്പൺ ഹാൻഡ്‌സെറ്റ് അലയൻസ് പ്രഖ്യാപിച്ചു.- ലിനക്സ് കെർണൽ 2.06 അടിസ്ഥാനപ്പെടുത്തി ആൻഡ്രോയ്ഡ് എന്ന മൊബൈൽ പശ്ചാത്തല വ്യവസ്ഥ. ആപ്പിൾ(ഐ ഓ.സ്) മൈക്രോസോഫ്റ്റ്,(വിൻഡോസ് മൊബൈൽ) നോക്കിയ (സിമ്പിയൻ), സോണി എറിക്സൺ, എച്ച്.പി, റിസർച്ച് ഇൻ മോഷൻ(ബ്ലാക്ക്ബറി), സാംസങ്ങ് (ബഡാ) എന്നിവരുടെ മൊബൈൽ പ്ലാറ്റ്ഫോമുകൾക്ക് ബദലായി ആൻഡ്രോയ്ഡ് വർത്തിക്കുന്നു

## അവലംബം
വർഗ്ഗം:സാങ്കേതികസംഘടനകൾ
ബാലൂർ

തെറാപ്പോഡ വിഭാഗത്തിൽ ഉൾപ്പെടുന്ന ഒരിനം ദിനോസറാണ്‌ **ബാലൂർ** .ഇവയുടെ ഫോസ്സിൽ കണ്ടു കിട്ടിയിട്ടുള്ളത് റൊമാനിയയിൽ നിന്നും ആണ്. ഡ്രോമയിയോസോറിഡ് എന്ന കുടുംബത്തിൽ ആണ് ഇവ പെടുക . അന്ത്യ ക്രിറ്റേഷ്യസ് കാലത്ത് ഏകദേശം എഴുപതു ദശ ലക്ഷം വർഷങ്ങൾക്കു മുൻപ് ആണ് ഇവ ജീവിച്ചിരുന്നത്.

## ശരീര ഘടന
പൂർണ്ണവളർച്ചയെത്തിയ ബാലൂറിന്‌ ൧.൮ -൨.൧  മീറ്റർ (൫.൯-൬.൯  അടി) നീളം ഉണ്ടായിരിക്കും. ഇരുകാല്പ്പാദങ്ങളിലും ഓരോ ജോഡി മൂർച്ചയേറിയ നഖങ്ങൾ  ഇവയ്ക്കുണ്ടായിരുന്നു. ഇത് ഈ കുടുംബത്തിൽ ഇവയ്ക്ക് മാത്രമുള്ള സവിശേഷത ആണ് .

വെലൊസിറാപ്റ്ററിന്റെ കുടുംബത്തിൽപ്പെട്ട ഇവയ്ക്ക് പക്ഷെ അവയെ അപേക്ഷിച്ച് കൂടുതൽ പേശികൾ ഉള്ളതിനാൽ കായിക ശേഷി കൂടുതൽ ആയിരിക്കണം എന്ന്  ഇവയുടെ ഫോസ്സിൽ പഠനത്തിൽ നിന്നും മനസ്സിലാകുന്നു, തങ്ങളുടെ ഇരട്ടി ഭാരമുള്ള ദിനോസറുകളെപ്പോലും വേട്ടയാടാൻ ഇത് ഇവയെ സഹായിച്ചിരിക്കണം, എന്നാൽ ഇത് ഇവയ്ക്കു വെലൊസിറാപ്റ്ററിനെ പോലെ വേഗത്തിൽ സഞ്ചരിക്കാൻ ഉള്ള ശേഷി നഷ്ടപ്പെടുത്തിയിരിക്കണം.

## അവലംബം

വർഗ്ഗം:മാംസഭോജികളായ ദിനോസറുകൾ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
മഞ്ഞപ്പാവുട്ട

പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സായ മൊറിൻഡയിലെ ഒരു ഇനമാണ്  ***മഞ്ഞപ്പാവുട്ട*** - ***Morinda pubescens***.

## ഇതും കാണുക
* മഞ്ഞണാത്തി
* നോനി

വർഗ്ഗം:മൊറിൻഡ ജനുസ്സിൽ ഉൾപ്പെടുന്ന സസ്യങ്ങൾ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വാൻഗ്വേറിയേ

പുഷ്പിക്കുന്ന സസ്യങ്ങളിൽ റുബിയേസീ കുടുംബത്തിലെ ഉപവിഭാഗമാണ് **വാൻഗ്വേറിയേ** - **Vanguerieae**. ആകെയുള്ള 600 സ്പീഷിസുകളിൽ 25 ഓളം സ്പീഷിസുകൾ മുഖ്യ ആധിപത്യം വഹിക്കുന്നവയാണ് വാൻഗ്വേറിയേ വിഭാഗം സാധാരണയായി പ്രാധാന്യമർഹിക്കുന്നവയും വ്യത്യസ്തങ്ങളായ വാസസ്ഥലങ്ങൾ സ്വീകരിക്കുന്നവയുമാണ്. ആഫ്രിക്കയിലെ നനവാർന്ന പ്രദേശങ്ങളിലും (മഴക്കാടുകൾ) വരണ്ട പ്രദേശങ്ങളിലും (മഡഗാസ്കറിലെ വരണ്ട ഭൂപ്രദേശങ്ങളിൽ) ഇവ ഒരു പോലെ വളരുന്നു. ഇവ സമുദ്രനിരപ്പിൽ നിന്നും 2000 മീറ്റർ ഉയരമുള്ള പ്രദേശങ്ങളിലാണ് ഇവ സമൃദ്ധമായി വളരുന്നത്.

## പ്രാധാന്യമുള്ളവ
സാധാരണയായി പ്രചാരത്തിലുള്ള പ്രധാനപ്പെട്ട വിഭാഗങ്ങൾ

* *[[Afrocanthium]]* (Bridson) Lantz & B.Bremer
* *[[Bullockia]]* (Bridson) Razafim., Lantz & B.Bremer
* *[[Canthium]]* Lam.
* *[[Cuviera]]* DC.
* *[[Cyclophyllum]]* Hook.f.
* *[[Eriosemopsis]]* Robyns
* *[[Everistia]]* S.T.Reynolds & R.J.F.Hend.
* *[[Fadogia]]* Schweinf.
* *[[Fadogiella]]* Robyns
* *[[Hutchinsonia]]* Robyns
* *[[Keetia]]* E.Philipps
* *[[Meyna]]* Roxb. ex Link
* *[[Multidentia]]* Gilli
* *[[Peponidium]]* (Baill.) Arènes
* *[[Perakanthus]]* Robyns ex Ridl.
* *[[Plectroniella]]* Robyns
* *[[Psydrax]]* Gaertn.
* *[[Pygmaeothamnus]]* Robyns
* *[[Pyrostria]]* Comm. ex A.Juss.
* *[[Robynsia]]* Hutch.
* *[[Rytigynia]]* Blume
* *[[Temnocalyx]]* Robyns
* *[[Vangueria]]* Juss.
* *[[Vangueriella]]* Verdc.
* *[[Vangueriopsis]]* Robyns

പ്രാചീനമായി ആധിപത്യമുള്ളവ

* *[[Ancylanthos]]* Desf. > *[[Vangueria]]*
* *[[Clusiophyllea]]* Baill. > *[[Canthium]]*
* *[[Dinocanthium]]* Bremek. > *[[Pyrostria]]*
* *[[Dondisia]]* DC. > *[[Canthium]]*
* *[[Globulostylis]]* Wernham > *[[Cuviera]]*
* *[[Lagynias]]* E.Mey. ex Robyns > *[[Vangueria]]*
* *[[Leroya]]* Cavaco > *[[Pyrostria]]*
* *[[Lycioserissa]]* Roem. & Schult. > *[[Canthium]]*
* *[[Mesoptera (Rubiaceae genus)|Mesoptera]]* Hook.f. > *[[Psydrax]]*
* *[[Mitrastigma]]* Harv. > *[[Psydrax]]*
* *[[Neoleroya]]* Cavaco > *[[Pyrostria]]*
* *[[Pachystigma]]* Hochst. > *[[Vangueria]]*
* *[[Phallaria (plant genus)|Phallaria]]* Schumach. & Thonn. > *[[Psydrax]]*
* *[[Plectronia]]* Lour. > *[[Canthium]]*, *[[Peponidium]]*, *[[Psydrax]]*
* *[[Pseudopeponidium]]* Homolle ex Arènes > *[[Pyrostria]]*
* *[[Psilostoma]]* Klotzsch ex Eckl. & Zeyh. > *[[Canthium]]*
* *[[Rhopalobrachium]]* Schltr. & K.Krause > *[[Cyclophyllum]]*
* *[[Scyphochlamys]]* Balf.f. > *[[Pyrostria]]*
* *[[Tapiphyllum]]* Robyns > *[[Vangueria]]*
* *[[Vavanga]]* Rohr > *[[Vangueria]]*

## ഫൈലോജെനി
The following Phylogenetic tree is based on molecular phylogenetic studies of DNA sequences.

## അവലംബം

## പുറത്തേക്കുള്ള കണ്ണികൾ
* World Checklist of Rubiaceae

വർഗ്ഗം:വാൻഗ്വേറിയേ
വർഗ്ഗം:റുബിയേസീ സസ്യകുടുംബം
മലമ്പുളി

ഫാബെസീ കുടുംബത്തിലെ ഒരു മരമാണ് **മലമ്പുളി**. . ഈ സസ്യം വംശനാശഭീഷണി നേരിട്ടുകൊണ്ടിരിക്കുന്ന ഒന്നാണ്. കേരളത്തിലും തമിഴ്‌നാട്ടിലും പ്രത്യേകിച്ച് തിരുവിതാംകൂറിന്റെ പരിസരത്തുള്ള പൊൻമുടി, ആര്യൻകാവ് എന്നിവിടങ്ങളിൽ കണ്ടുവരുന്നു.  20-30 മീറ്റർ ഉയരത്തിൽ വളരുന്നു. ജൂലൈ മാസമാണ് പൂക്കാലം. കായ വിളയാൻ ആറുമാസം സമയമെടുക്കും. തടിയുടെ കാതലിന് ബലവും ഉറപ്പും ഉണ്ട്.

## അവലംബം

## പുറത്തേക്കുള്ള കണ്ണികൾ
* http://thewesternghats.in/biodiv/species/show/227003 കാണുന്ന ഇടങ്ങൾ

വർഗ്ഗം:വൃക്ഷങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:ഫാബേസീ
വർഗ്ഗം:കേരളത്തിലെ സസ്യജാലം
കോൺറാഡ്

ഫ്രാൻസിസ്കൻ മൂന്നാം സഭയിലെ അംഗവും, കത്തോലികാ സഭയിലെ വിശുദ്ധനുമാണ് **കോൺറാഡ്**.
## ജീവിതരേഖ
പിയാസെൻസായിൽ എത്രയും കുലീനമായ ഒരു കുടുംബത്തിൽ കോൺറാഡ് ജനിച്ചു .ചെറുപ്പത്തിലെ വിവാഹം കഴിച്ചു .ദൈവഭയത്തിൽ ജീവിക്കാൻ നിരന്തരം അദ്ദേഹം പരിശ്രമിച്ചുകൊണ്ടിരുന്നു .നായാട്ട് അദ്ദേഹത്തിന്റെ ഒരു വിനോദമായിരുന്നു .ഒരിക്കൽ തന്റെ സേവകരോട് ഒരു കുറ്റിക്കാട്ടിൽ ഒളിച്ചിരുന്ന ഒരു കണ്ടാമൃഗത്തെ വെടിവയ്ക്കാൻ അദ്ദേഹം ആജ്ഞാപിച്ചു .വെടിയുണ്ടയേറ്റ് കുറ്റിക്കാടിന് തീപിടിക്കുകയും കാറ്റുനിമിത്തം തീ പടർന്ന് അടുത്തുള്ള വയലുകളും വനങ്ങളും കത്തിനശിച്ചു .അവിടെ നിന്നിരുന്ന ഭിക്ഷുവാണ് തീ കൊടുത്തതെന്നു കരുതി അറസ്റ്റ് ചെയ്യുകയും വിചാരണ നടത്തി കൊല്ലാൻ വിധിക്കുകയും ചെയ്തു .
സാധുഭിക്ഷുവിനെ കൊലക്കളത്തിലേക്ക് ആനയിക്കുമ്പോൾ ദുഃഖാർത്തനായ കോൺറാഡ് തന്റെ കുറ്റം ഏറ്റുപറഞ്ഞ് ആ ഭിക്ഷുവിനെ സ്വതന്ത്രനാക്കുകയും സ്വത്തെല്ലാം വിറ്റ് അഗ്നിയാലുണ്ടായ നഷ്ടം നികത്തുകയും ചെയ്തു .ദരിദ്രനായിത്തീർന്ന കോൺറാഡ് ഒരു കുടിലിൽ താമസമുറപ്പച്ചു .ഭാര്യ ക്ലാരമഠത്തിൽ ചേർന്നു .കോൺറാഡ് ആദ്യം റോമായിലേക്കും അനന്തരം സിസിലിയിലേക്കും പോയി .മുപ്പതുവർഷത്തെ കഠിനതപസ്സിനുശേഷം ദിവംഗതനായി .
1515-ൽ പത്താം ലെയോൻ മാർപ്പാപ്പാ നോട്ടോനഗരത്തിന് കോൺറാഡിന്റെ തിരുനാൾ ആഘോഷിക്കാൻ അനുമതി നൽകി .എട്ടാം ഉർബൻ മാർപ്പാപ്പാ പ്രസ്തുതാവകാശം ഫ്രാൻസിസ്ക്കൻ സഭയ്ക്ക് മുഴുവൻ അനുവദിച്ചു .ഫെബ്രുവരി 19-ന് കോൺറാഡിന്റെ തിരുനാൾ ആചരിക്കുന്നു .ഹെർണിയാ സുഖക്കേടുകാർ കോൺറാഡിന്റെ സഹായം അഭ്യർത്ഥിക്കാറുണ്ട് .
## പുറംകണ്ണികൾ
വർഗ്ഗം:കത്തോലിക്കാസഭയിലെ വിശുദ്ധർ
വർഗ്ഗം: പൗരസ്ത്യ ഓർത്തഡോക്സ് സഭയിലെ വിശുദ്ധർ
വെള്ള കടൽകാക്ക

ലഘുചിത്രം
ലഘുചിത്രം
**ഹ്യുഗ്ലിൻ കടൽകാക്ക** (സൈബീരിയൻ കടൽ കാക്ക) തണുപ്പുകാല അപൂർവ സന്ദർശകരാണ്. കേരളത്തിലെ വടക്കൻ തീരങ്ങളിലാണ് കൂടുതലായി കാണുന്നത്. 
കാസ്പിയൻ കടൽകാക്ക (yellow legged gull)യുമായി നല്ല സാമ്യമുണ്ട്. ഇന്ത്യയിൽ മുമ്പ് കാണപ്പെട്ടിരുന്നതായി രേഖകളിലുള്ള Lesser black-backed gull,  ഹ്യുഗ്ലിൻ കടൽകാക്കയായിരിക്കുമെന്നും ഇപ്പോൾ കണക്കാക്കുന്നു. ഇന്ത്യയിൽ കാണപ്പെടുന്ന പക്ഷികളുടെ പട്ടിഅകയിലെ നിന്നും Lesser black-backed gull നീക്കം ചെയ്തിട്ടുണ്ട്. 
## രൂപവിവരണം
വലിയ വട്ടതലയോടുകൂടിയ കടൽകാക്കയാണ്. ബലമുള്ള കൊക്കുകളുണ്ട്. കാലുകളും ചിറകുകളും നീളമുള്ളവയാണ്. പുറകുവശവും ചിറകുകളും കടുത്ത ചാരനിറത്തിലുള്ളവയാണ്. കാലുകൾ ഇളം മഞ്ഞനിറമോ പിങ്കുനിറമോ ആണ്. 
കടുത്ത മഞ്ഞുകാലത്ത് തലയിലും കഴുത്തിനു പുറകിലും തവിട്ടു നിറത്തിൽ വരകൾ കാണാം.
## പ്രജനനം
വടക്കൻ റഷ്യയിലെ ടുണ്ട്രയിലാണ് സാധാരണ പ്രജനനം നടത്തുന്നത്. ഫിൻലാന്റിലും കാണപ്പെടുന്നതായി പറയുന്നു. ഒരു പക്ഷെ അവിടേയും പ്രജനനം നടത്തുന്നുണ്ടായിരിക്കാം.
## അവലംബം

## ചിത്രശാല

പ്രമാണം:Larus heuglini ckd1.jpg|ഹ്യുഗ്ലിൻസ് കടൽകാക്ക- ചാവക്കാടുനിന്ന് ഒക്ടോ2011
പ്രമാണം:Larus heuglini ckd2.jpg|ഹ്യുഗ്ലിൻസ് കടൽകാക്ക- മറ്റൊരു ചിത്രം ഒക്ടോ2011
പ്രമാണം:Larus heuglini ckd3.jpg|ഹ്യുഗ്ലിൻസ് കടൽകാക്ക- പരക്കുന്നു ഒക്ടോ2011


വർഗ്ഗം:പക്ഷികൾ
വർഗ്ഗം:പാകിസ്താനിലെ പക്ഷികൾ
വർഗ്ഗം:ഇന്ത്യയിലെ പക്ഷികൾ
വർഗ്ഗം:ഉക്രൈനിലെ പക്ഷികൾ
വരാൽ

ജലാശയങ്ങളിൽ സാധാരണ കണ്ടു വരുന്ന ഒരു മത്സ്യമാണ് **വരാൽ**. ശാസ്ത്രനാമം :*Channa striata*. ബ്രാൽ, വ്രാൽ, കണ്ണൻ, കൈച്ചിൽ, ബിലാൽ എന്നിങ്ങനെ പ്രാദേശികമായി അറിയപ്പെടുന്നു. ഇംഗ്ലീഷിൽ -**chevron snakehead, striped murrel** എന്നീ പേരുകളുണ്ട്. മൂന്ന് കിലോയോളം വലുതാകുന്നതാണ് ഈ മത്സ്യം. സാധാരണ കൃഷിക്കായി വെള്ളം വറ്റിക്കുമ്പോഴാണ് തോടുകളിൽ നിന്നും അനുബന്ധ ജലാശയങ്ങളിൽ നിന്നും ഇവയെ ലഭിക്കുന്നത്. 

മാസങ്ങളോളം ചെളിയിൽ ജീവിക്കാൻ ഇവയ്ക്കു് സാധിക്കും. ഈർപ്പമുള്ള സാഹചര്യങ്ങളിൽ ജലത്തിനു പുറത്ത് ചെറിയ പാലായനങ്ങൾ നടത്താറുണ്ട്. അൽപ്പം നനവുള്ള ചെളിയിൽ പുതഞ്ഞ് ശരീരത്തിലെ കൊഴുപ്പുപയോഗിച്ച് കുറെ കാലം ജീവിക്കാൻ ഇവയ്ക്ക് പറ്റും.

ഇതിന്റെ തന്നെ കുടുംബത്തിൽ ഉള്ള ചേറുമീൻ അഥവാ പുള്ളിവരാൽ (*Channa marulius*), വാക അഥവാ വാഹ (*Channa micropeltes*), പുലി വാക, പുള്ളിവരാൽ, വട്ടോൻ എന്നിവയും ജലാശയങ്ങളിൽ കണ്ടു വരുന്നു. വരാൽ കുഞ്ഞുങ്ങൾക്ക് (ഏതാനും ആഴ്ചകൾ മാത്രം പ്രായമുള്ളവ) ചുവപ്പ് നിറമാണ്.

## വിതരണം
**ഇന്ത്യ** കൂടാതെ മ്യാന്മാർ, ഇന്തോനേഷ്യ, തായ്‌ലന്റ്, കംബോഡിയ, മലേഷ്യ, ശ്രീലങ്ക, പാകിസ്താൻ എന്നിവിടങ്ങളിലും കാണുന്നു. 

## തീറ്റ
ചെറുതോ ഇടത്തരമോവായ മറ്റ് മത്സ്യങ്ങൾ, തവളകൾ, ചെറിയ പാമ്പുകൾ, ചെറിയ ഷഡ്പദങ്ങൾ, ജലജീവികൾ എന്നിവയെ ഭക്ഷിക്കുന്നു.

## പ്രജനനം
മഴക്കാലത്താണ് പ്രജനനം നടത്തുന്നത്. ധാരാളം വെള്ളമുള്ള ആഴം കുറഞ്ഞ സ്ഥലം തിരഞ്ഞെടുക്കുന്നു. ചെടികൾ വകഞ്ഞുമാറ്റി 10 സെ. മീ വ്യാസത്തിൽ സ്ഥലമൊരുക്കി ബീജസങ്കലനം കഴിഞ്ഞ 400-1000 വെള്ളത്തിൽ പൊങ്ങിക്കിടക്കുന്ന മുട്ടകൾ നിക്ഷേപിക്കുന്നു. മുട്ടകൾ വിരിയാനുള്ള 48 മണിക്കൂർ സമയം ആൺ മത്സ്യം മുട്ടകൾക്ക് കാവൽ നിന്ന് വീശിക്കൊടുത്തുകൊണ്ടിരിക്കും. വിരിഞ്ഞ് ആദ്യ മൂന്നു ദിവസം കുഞ്ഞുങ്ങൾ സ്വന്തം ശരീരത്തിലെ പീനകാഹാരം കൊണ്ടാണ് ജീവിക്കുന്നത്. മഴക്കാലത്ത് ചുവന്ന നിറത്തിലുള്ള കുഞ്ഞുങ്ങളുമായി നീന്തി നടക്കുന്ന വരാളുകളെ കേരളത്തിലെ ജലാശയങ്ങളിൽ കാണാം. എന്നാൽ വേട്ടക്കാരിൽ നിന്ന്‌ ഇവയ്ക്ക് പലപ്പോഴും ഭീഷണി നേരിടാറുണ്ട്. ഇത് തദ്ദേശീയ വരാലുകളുടെ വംശനാശത്തിന് പോലും കാരണമായേക്കാം.

## മത്സ്യക്കൃഷി
മികച്ച വളർത്തു മത്സ്യത്തിനു വേണ്ട ഗുണങ്ങൾ ഉള്ളതുകൊണ്ടും സഹായ ശ്വസനാവയവങ്ങൾ ഉള്ളതിനാലും വളരെ ഉയർന്ന നിക്ഷേപ നിരക്കിലുള്ള കൃഷിരീതികൾക്കടക്കം ഇവയെ ഉപയോഗിക്കുന്നു. വിയറ്റ്നാം വരാൽ പോലെയുള്ള വിദേശ ഇനങ്ങൾ കേരളത്തിൽ സുലഭമാണ്. തിലാപ്പിയ, ഗപ്പി പോലെയുള്ള മത്സ്യങ്ങളെ ഇവയുടെ തീറ്റയ്ക്ക് വേണ്ടി പലരും വളർത്താറുണ്ട്. 

## ചിത്രശാല

File:Channa_striata_-_ബ്രാൽ.JPG|ബ്രാൽ ചൊട്ടൻ (ചെറിയ ബ്രാലുകൾ)
File:വരാൽ.jpg|വരാൽ 
File:Vakavaral.jpg|വരാലിലെ ഒരിനമായ വാകവരാൽ


## അവലംബം


വർഗ്ഗം:മത്സ്യങ്ങൾ
ചുകന്ന അകിൽ

Meliaceae കുടുംബത്തിലെ ഒരു സസ്യമാണ് **ചുകന്ന അകിൽ** (Aglaia malabarica). കേരളത്തിൽ മാത്രം കണ്ടുവരുന്ന ഈ സസ്യം വംശനാശഭീഷണിയിലാണ്.

## അവലംബം

വർഗ്ഗം:ഔഷധസസ്യങ്ങൾ
വർഗ്ഗം:കേരളത്തിലെ സസ്യജാലം
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
കൊഹൗട്ടിയ

***കോഹൗട്ടിയ*** - ***Kohautia*** പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സ്. ഏഷ്യ, ആഫ്രിക്ക, മഡഗാസ്കർ എന്നിവിടങ്ങളിലെ ഉഷ്ണമേഘാലാ പ്രദേശങ്ങളാണ് നൈസർഗ്ഗികമായ ഇവയുടെ മേഖല. 31 സ്പീഷിസുകൾ തിരിച്ചറിഞ്ഞിട്ടുണ്ട്. *[[Kohautia senegalensis|കോഹൗട്ടിയ സെനെഗാലെൻസിസ്]]* ആണ് ഇതിലെ മറ്റൊരു സ്പീഷിസ് .

*കോഹൗട്ടിയ* എന്ന ശാസ്ത്രീയനാമം നൽകിയത് 1829ൽ ആൽബെർട്ട് വോൺ ചാമിസ്സോയും ഡൈഡ്രിച്ച് വോൺ ഷെലെച്ചെൻഡാലും ചേർന്നാണ്. 

## സ്പീഷിസ്
* *[[Kohautia socotrana]]* Bremekamp
* *[[Kohautia senegalensis]]* Chamisso & Schlechtendal

## അവലംബം

## പുറത്തേക്കുള്ള കണ്ണികൾ
* ''Kohautia'' At: Search Page At: World Checklist of Rubiaceae  At: Index by Team  At: Projects  At: Science Directory At: Scientific Research and Data At: Kew Gardens
* ''Kohautia'' At:Index Nominum Genericorum  At: References  At: NMNH Department of Botany 
* ''Kohautia'' In: ''Linnaea'', volume 4 At: ''Linnaea'' At: Titles At: Botanicus

വർഗ്ഗം:കൊഹൗട്ടിയ
കൊഹൗട്ടിയ സൊക്കൊട്രാന

പുഷ്പിക്കുന്ന സസ്യങ്ങളിൽ റുബിയേസീ കുടുംബത്തിലെ ഒരു വർഗ്ഗമാണ് ***കൊഹൗട്ടിയ സൊക്കൊട്രാന*** - ***Kohautia socotrana***. ഇവ പ്രധാനമായും യെമനിലാണ് കാണപ്പെടുന്നത്. ഇവിടങ്ങളിലെ ഉഷ്ണമേഖലയിലോ ഉഷ്‌ണമേഖലയോട്‌ അടുത്ത്‌ കിടക്കുന്നതുമായ വരണ്ട പ്രദേശങ്ങളിലാണ് ഇവ കൂടുതലായുള്ളത്. 

## അവലംബം
* Miller, A. 2004.  ''Kohautia socotrana''.   2006 IUCN Red List of Threatened Species.   Downloaded on 22 August 2007.

വർഗ്ഗം:കൊഹൗട്ടിയ
വർഗ്ഗം:ജെന്റ്യനെയിൽസ് നിരയിൽ ഉൾപ്പെടുന്ന സസ്യങ്ങൾ
പാലിയോട്രോപ്പിക്കൽ പ്രദേശം

**പാലിയോട്രോപ്പിക്കൽ പ്രദേശം** - **Paleotropical Kingdom** (**Paleotropis**) - ആഫ്രിക്ക, ഏഷ്യ, ഓഷ്യാനിയ (ഓസ്ട്രേലിയ ഉൾപ്പെടെ) എന്നിവിടങ്ങളിലെ ഉഷ്ണമേഖലകളിലെ പ്രത്യേക സസ്യമേഖലകൾ. 40ഓളം സസ്യകുടുംബങ്ങൾ ഇവിടെ മാത്രമായി കാണുന്നു.

വർഗ്ഗം:സസ്യമേഖലകൾ
കൊച്ചുബായ

***കൊച്ചുബായ*** - ***Kotchubaea*** പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സ്. 

## സ്പീഷിസുകൾ
ലിസ്റ്റ് അപൂർണ്ണമാണ്,
* *[[Kotchubaea insignis]]*
* *[[Kotchubaea neblinensis]]*
* *[[Kotchubaea montana]]*, Steyerm.

വർഗ്ഗം:കൊച്ചുബായ
കൊച്ചുബായ മൊണ്ടാന

***കോഹൗട്ടിയ മൊണ്ടാന*** - ***Kohautia montana*** പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു വർഗ്ഗം. പെറുവിലാണ് ഇവ സർവ്വസാധാരണമായി കാണപ്പെടുന്നത്. 

## അവലംബം
* World Conservation Monitoring Centre 1998.  ''Kotchubaea montana''.   2006 IUCN Red List of Threatened Species.   Downloaded on 22 August 2007.

വർഗ്ഗം:കൊച്ചുബായ
വർഗ്ഗം:ജെന്റ്യനെയിൽസ് നിരയിൽ ഉൾപ്പെടുന്ന സസ്യങ്ങൾ
ക്രാസിയ

പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സാണ് ***ക്രാസിയ*** - ***Kraussia***.

## ഉൾപ്പെടുന്ന സ്പീഷിസുകൾ
* *[[Kraussia socotrana|ക്രാസിയ സോക്കോട്രാന]]*, ബ്രിഡ്സൻ
* *[[Kraussia speciosa|ക്രാസിയ സ്പിസിയോസ]]*, ബുള്ളോക്ക്

വർഗ്ഗം:ക്രാസിയ
ക്രാസിയ സോക്കോട്രാന

***ക്രാസിയ സോക്കോട്രാന*** - ***Kraussia socotrana*** പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിൽ ക്രാസിയ ജനുസ്സിലെ ഒരു വർഗ്ഗം. ഉഷ്ണമേഖലയിലും ഉഷ്ണമേഖലയോടടുത്തുകിടക്കുന്ന വരണ്ട നിലത്തും പാറക്കെട്ടുകളിലും ഇവ സാധാരണമായി കാണപ്പെടുന്നു.

## അവലംബം
* Miller, A. 2004. ''Kraussia socotrana''. 2006 IUCN Red List of Threatened Species. Downloaded on 22 August 2007.

വർഗ്ഗം:ക്രാസിയ
വർഗ്ഗം:ജെന്റ്യനെയിൽസ് നിരയിൽ ഉൾപ്പെടുന്ന സസ്യങ്ങൾ
ക്രാസിയ സ്പിസിയോസ

പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിൽ ക്രാസിയ ജനുസ്സിലെ ഒരു വർഗ്ഗമാണ്  ***ക്രാസിയ സ്പിസിയോസ*** - ***Kraussia speciosa***. കെനിയ ടാൻസാനിയ എന്നിവടങ്ങളിലാണ് ഈ സസ്യത്തിന്റെ ജന്മദേശം. കെനിയയിൽ ശിംബ കുന്നുകളിലും,മറ്റു പ്രദേശങ്ങളിലും, ടാൻസാനിയായുടെ കിഴക്കൻ പ്രദേശങ്ങളിലും ഈ സസ്യത്തെ കാണപ്പെട്ടിട്ടുണ്ട്.

## അവലംബം

* 

വർഗ്ഗം:ക്രാസിയ
വർഗ്ഗം:ജെന്റ്യനെയിൽസ് നിരയിൽ ഉൾപ്പെടുന്ന സസ്യങ്ങൾ
മാത്യു കാവുകാട്ട്

ചങ്ങനാശ്ശേരി അതിരൂപതയുടെ  പ്രഥമ ആർച്ച് ബിഷപ്പായിരുന്നു **മാർ മാത്യു കാവുകാട്ട്** (ജൂലൈ 17, 1904 – ഒക്ടോബർ 9, 1969) .

## അവലംബം

## പുറത്തേക്കുള്ള കണ്ണികൾ
* ആർച്ച് ബിഷപ്പ് മാർ മാത്യു കാവുകാട്ട്  †

വർഗ്ഗം:1904-ൽ ജനിച്ചവർ
വർഗ്ഗം: 1969-ൽ മരിച്ചവർ
വർഗ്ഗം:ജൂലൈ 17-ന് ജനിച്ചവർ
വർഗ്ഗം:ഒക്ടോബർ 9-ന് മരിച്ചവർ

വർഗ്ഗം:സിറോ-മലബാർ സഭയുടെ മെത്രാപ്പോലീത്താമാർ
വർഗ്ഗം:സിറോ മലബാർ സഭയിലെ ദൈവദാസർ
സൈറസ് പല്ലോൺജി മിസ്ത്രി

പ്രമുഖ വ്യവസായസ്ഥാപനമായ ടാറ്റാ ഗ്രൂപ്പിന്റെ ചെയർമാനാണ് **സൈറസ് പല്ലോൺജി മിസ്ത്രി** എന്ന **സൈറസ് മിസ്ത്രി** (ജനനം:ജുലായ് 4, 1968). ഐറിഷ് പൌരത്വമാണ്  പാഴ്സി വംശജനായ സൈറസ് മിസ്ത്രിയ്ക്കുള്ളത്. ടാറ്റാ ഗ്രൂപ്പിന്റെ ഇന്ത്യാക്കാരനല്ലാത്ത ആദ്യത്തെ മേധാവിയും,ടാറ്റാ ഗ്രൂപ്പിന്റെ ഹോൾഡിങ് കമ്പനിയായ ടാറ്റാ സൺസിൽ ഗണ്യമായ ഓഹരിയുള്ള ഐറിഷ് നിർമ്മാണ വ്യവസായിയായ പല്ലോൺജി മിസ്ത്രിയുടെ ഇളയ പുത്രനുമാണ് സൈറസ് പല്ലോൺജി മിസ്ത്രി . തൊഴിൽ കൊണ്ടു സിവിൽ എഞ്ചിനീയറാണ്  സൈറസ്. 

രത്തൻ ടാറ്റയുടെ കാലാവധിയ്ക്കു ശേഷം ചെയർമാൻ പദത്തിലേയ്ക്കു 2012 ഡിസംബർ 28 നു നിയമിതനായി .എന്നാൽ 2016 ഒക്ടോബർ 24 നു പദവിയിൽ നിന്നു നീക്കം ചെയ്യപ്പെട്ടു.

## അവലംബം

വർഗ്ഗം:1968-ൽ ജനിച്ചവർ

വർഗ്ഗം:ജൂലൈ 4-ന് ജനിച്ചവർ
വർഗ്ഗം:ഇന്ത്യൻ വ്യവസായികൾ
ഉത്സവങ്ങളുടെ പട്ടിക

ഒാണ൦.. കേരളത്തിൻെറ ഔദ്യോഗിക ഉത്സവം കേരളീയരുടെ പൊന്നോണ൦ മലയാളികൾ ഏവരും ഒന്നിച്ചു കൊണ്ട് ഉള്ള ഓണം ചിങ്ങമാസത്തിലെ ഉത്രാടം നാളിൽ ഒന്നാം ഓണം  തിരുവോണ൦ നാളിൽ പെന്നോണ൦(അത്ത൦ പത്തിന് തിരുവോണ൦) അതിന് 9ദിന൦ മുമ്പെ അത്ത൦ നാളിൽ അത്ത൦ തുടങ്ങുന്നു തിരുവോണ൦ ദിവസം 10ാദിന൦ വൈകുന്നേരം തുമ്പിതുള്ളൽ  അത്ത൦ ഇളക്കൽ  യോടു കൂടി അത്ത൦ തീരു൦ പിന്നെ അവിട്ടം നാളിൽ മൂന്നാം ഓണം ചതയം നാളിൽ നാലാം ഓണം മൂന്നു നാലു ഓണങ്ങൾ ചിങ്ങമാസത്തിൽ തന്നേ ആകണം എന്നില്ല ചിലപ്പോൾ കന്നി മാസത്തിൽ ആയിരിക്കും തിരുവോണ൦ ചിങ്ങമാസത്തിൽ തന്നേ വേണം അത് നിർബന്ധ൦ അതനുസരിച്ച് 10 ദിവസത്തെ അത്ത൦ അത്ത൦ ചിലപ്പോൾ കർക്കടമാസത്തിലെ അത്ത൦ നാളിൽ ആവും തുടങ്ങുക തിരുവോണ൦ ചിങ്ങമാസത്തിലെ തിരുവോണ൦ തന്നേ ആയിക്കണ൦ അതാണ് പ്രധാന൦ ......പിന്നെ ഉള്ളത് .ശരത് കാല നവരാത്രി കന്നിമാസത്തിലോ തുലാ൦ മാസത്തിലോ വരാ൦ പ്രഥമ മുതൽ നവമി വരെ 8ാ൦ദിന൦ അഷ്ടമി നാളിൽ ദുർഗ്ഗാഷ്ടമി 9ാ൦ദിന൦ നവമി നാൾ മഹാനവമി (പൂജവയ്യ്പ്പ് ആയൂധപൂജ പുസ്തകപൂജ യന്ത്രപൂജ വാഹനപൂജ) 10ാ൦ദിന൦ ദശമി നാൾ വിജയദശമി പൂജെടുപ്പ് വിദ്യാരംഭം 10പകലും 9 രാത്രിയു൦ ചേർന്ന നവരാത്രി (9രാത്രി )

## വൃശ്ചികം

* തൃപ്പൂണിത്തുറ പൂർണ്ണത്രയീശക്ഷേത്രത്തിലെ ആറാട്ട് . വെളുത്ത പക്ഷ ഏകാദശി ഗുരുവായൂർ ഏകാദശി. കറുത്ത പക്ഷ ഏകാദശി തൃപ്രയാർ ഏകാദശി
*തൃകാർത്തിക വൃശ്ചിക മാസത്തിലെ കാർത്തിക നക്ഷത്രം
* ചക്കുളത്തുകാവ് പൊങ്കാല
* കണ്ണൂരിലെ ശ്രീ കേളാലൂർ വിഷ്‌ണു - ഗണപതി ക്ഷേത്രത്തിൽ വൃശ്ചികത്തിലെ തിരുവോണത്തിന് വാർഷികോത്സവം 

## തുലാം
### തുലാം 12
* ഓച്ചിറ പരബ്രഹ്മക്ഷേത്രത്തിലെ പന്ത്രണ്ട് വിളക്ക്
### ശുക്ലാഷ്ടമി
* വൈക്കത്തഷ്ടമി
*

*

## ധനു.
*
*ധനുമാസ തിരുവാതിര നാൾ മഹാദേവൻെറ അവതാര നാൾ വിവിധ ശിവക്ഷേത്രങ്ങളിൽ വിശേഷ൦.പാതിരാ പൂചൂടൽ

## മകരം
*

*
### മകരചൊവ്വ
*

* മകരവിളക്ക്

*തൈപൊമ്കൽ മാട്ടുപൊമ്കൽ മകരപൊമ്കൽ
*തൈപ്പൂയം വിവിധ മുരുകൻ ക്ഷേത്രങ്ങളിൽ വിശേഷ ദിന൦
*

## കുംഭം
**<big>ഭരണി നക്ഷത്രത്തിൽ ചെട്ടികുളങ്ങര ഭരണി കെട്ടുകാഴ്ച</big>**
*ചെട്ടികുളങ്ങര ഭരണി 

*
### മകം നാളിൽ
* ചോറ്റാനിക്കര മകം തൊഴൽ

### പൂരം നാളിൽ
* അറ്റുകാൽ പൊങ്കാല
*

## മീനം
*അശ്വതിനാളിൽ.. തിരുവനന്തപുരം നേമം വെള്ളായണി ദേവി ക്ഷേത്രം അശ്വതി പൊങ്കാല 
* കൊടുങ്ങല്ലൂർ കാവ് തീണ്ടൽ

### മീന  ഭരണി നാളിൽ. .... കൊടുങ്ങല്ലൂർ ഭരണി.

*കൊടുങ്ങല്ലൂരിൽ രേവതി നാളിൽ രേവതി￼ വിളക്ക്

*

### പൂരം
ആറാട്ടുപുഴ പൂരം

*

### പൈങ്കുനി ഉത്രം മീനമാസത്തിലെ ഉത്രം നാൾ
* ശബരിമല  പത്തു ദിവസത്തെ ഉത്സവം 

* സമാപ ദിനം ആറാട്ട് ദിനം

## മേടം..  വിഷു

# 
വർഗ്ഗം:പട്ടികകൾ
വർഗ്ഗം:ഹൈന്ദവാചാരങ്ങൾ
ഇഎക്സ്ഇ

ഡോസ്, മൈക്രോസോഫ്റ്റ് വിൻഡോസ്, ഒ.എസ്/2 തുടങ്ങിയ കമ്പ്യൂട്ടർ ഓപ്പറേറ്റിങ് സിസ്റ്റങ്ങളിലെ സാധാരണമായ ഒരു ഫയൽനെയിം എക്സ്റ്റെൻഷനാണ് **.ഇഎക്സ്ഇ** (**.exe**). ഓപ്പറേറ്റിങ് സിസ്റ്റങ്ങളിൽ പലതരം പ്രോഗ്രാമുകൾ ഇൻസ്റ്റാൾ ചെയ്യാനായി പലതരം ഫയലുകൾ ഉൾക്കൊള്ളിച്ചിരിക്കുന്ന ഒറ്റ ഫയലാണ്. ഇത് ഒരു എക്സിക്യൂട്ടബിൾ ഫയലിനെ സൂചിപ്പിക്കുന്നു (ഒരു കമ്പ്യൂട്ടർ പ്രോഗ്രാമിന്റെ പ്രധാന എക്സിക്യൂഷൻ പോയിന്റ്)
## ഫയൽ ഫോർമാറ്റുകൾ
`.exe`വിപുലീകരണമുള്ള ഒരു ഫയൽ ഉപയോഗിച്ചേക്കാവുന്ന നിരവധി ഫയൽ ഫോർമാറ്റുകൾ ഉണ്ട്.
## ഡോസ്
### 16-ബിറ്റ് ഡോസ് എംഇസഡ് എക്സിക്യൂട്ടബിൾ (MZ)
യഥാർത്ഥ ഡോസ് എക്സിക്യൂട്ടബിൾ ഫയൽ ഫോർമാറ്റ്. ആസ്കി(ASCII)-യിലെ ഫയലിന്റെ തുടക്കത്തിൽ "എംഇസഡ്" എന്ന അക്ഷരങ്ങൾ ഉപയോഗിച്ച് ഈ ഫോർമാറ്റുകളെ തിരിച്ചറിയാൻ കഴിയും. പിന്നീടുള്ള എല്ലാ ഫോർമാറ്റുകൾക്കും ഒരു എംഇസഡ് ഡോസ് സ്റ്റബ് ഹെഡർ ഉണ്ട്.
## പുറം കണ്ണികൾ
* Dependency Walker
* MZ EXE header format
## അവലംബം
വർഗ്ഗം:എക്സിക്യൂട്ടബിൾ ഫയൽ തരങ്ങൾ
അബ്രക്സസ്

ഗൂഢാർഥപ്രതിപാദ്യങ്ങൾ ആലേഖനം ചെയ്യപ്പെട്ടിട്ടുള്ള വിശിഷ്ടമായ ഒരിനം കല്ലിനെയാണ് **അബ്രക്സസ്** (ഇംഗ്ലീഷ്:Abraxas) എന്നു പറയുന്നത്. മുദ്രിതം എന്ന് അർഥമുള്ള അബ്രക്സസ് അഥവാ അബ്രസ് എന്നീ പദങ്ങളിൽനിന്നുമാണ് ഇതിന് ഈ പേരു ലഭിച്ചത്. ഈ കല്ലുകൾ പല ആകൃതിയിൽ വെട്ടിയെടുത്ത് ചെത്തി മിനുസപ്പെടുത്തി അവയിൽ ഗൂഢാർഥമുള്ള വിവിധതരം പ്രതിരൂപാത്മക ചിത്രങ്ങൾ ആലേഖനം ചെയ്യുന്നു. പ്രധാനമായും മനുഷ്യശരീരം, കോഴിയുടെ തല, സർപ്പത്തിന്റെ വാലും തലയും ഇവയാണ് കൊത്തിവയ്ക്കുക. ഇത്തരം കല്ലുകൾ പല രത്നശേഖരങ്ങളിലും കാണാം. ഇവ സിറിയ, ഈജിപ്റ്റ്, സ്പെയിൻ എന്നിവിടങ്ങളിൽ നിന്നും കൊണ്ടുവരപ്പെട്ടവയാണെന്നു കരുതിവരുന്നു. ബാസിലാദിയക്കാരിൽപ്പെട്ട അജ്ഞേയതാവാദികളുടെ ഒരു പ്രത്യേകതയാണ് അബ്രക്സസിന്റെ ഉപയോഗം. പരേതാത്മാവിന്റെ ചൈതന്യബഹിർസ്ഫുരണങ്ങളെന്ന അർഥമാണ് അബ്രക്സസ് എന്ന പദത്തിന് ഇവർ നൽകിയിട്ടുള്ളത്. ഈ വാക്ക് ഗ്രീക് *പരല്പേര്* അനുസരിച്ച് 365 എന്ന സംഖ്യയെ പ്രതിനിധാനം ചെയ്യുന്നു. ഈ തുക അത്രയും സ്വർഗങ്ങളെയാണ് സൂചിപ്പിച്ചിരുന്നത്. ഈ പദം കൊത്തിയ കല്ലുകളും ലോഹത്തകിടുകളും തങ്ങളുടെമേൽ ദുർമന്ത്രവാദം ഫലിക്കാതിരിക്കാനുള്ള *രക്ഷ*കളായി ബാബിലാദിയന്മാർ ഉപയോഗിച്ചിരുന്നു. പ്രിസ്കില്ലിയന്മാർ (priscilliamists) ഈ വിശ്വാസവും സമ്പ്രദായവും സ്പെയിനിൽ എത്തിച്ചു; അവിടെനിന്നും ക്രമേണ മന്ത്രത്തിലും ജാലവിദ്യയിലും വിശ്വസിക്കുന്ന എല്ലാ ജനവർഗങ്ങൾക്കിടയിലും അബ്രക്സസ് കടന്നുചെന്നു. മധ്യകാലഘട്ടത്തിൽ *രക്ഷ*യെഴുതി കെട്ടുന്നതിനായി ഇത്തരം അബ്രക്സസ് ധാരാളം നിർമിച്ചിരുന്നു.

## അവലംബം
*http://www.newadvent.org/cathen/01058b.htm
*http://community-2.webtv.net/Toomuwik/Abrasax/

വർഗ്ഗം:കല്ലുകൾ
അബ്രഹാം മാർത്തോമ്മാ

1944 മുതൽ 1947 വരെയുള്ള കാലഘട്ടത്തിൽ മാർത്തോമ്മാ സുറിയാനി സഭയുടെ പരമാധ്യക്ഷനായിരുന്നു **അബ്രഹാം മാർത്തോമ്മ മെത്രാപ്പോലീത്ത**. സഭയുടെ വികാസത്തിനും കെട്ടുറപ്പിനും വേണ്ടി അനവരതം യത്നിച്ച ഒരു ആത്മീയാചാര്യനായിരുന്നു ഇദ്ദേഹം.

## ബാല്യകാലം

മധ്യ തിരുവിതാംകൂറിലെ മാരേട്ട് എന്ന പ്രധാന ക്രൈസ്തവ കുടുംബത്തിൽ നൈനാന്റെയും ശങ്കരമംഗലത്ത് കരിക്കാട്ടു മറിയാമ്മയുടെയും ഏക പുത്രനായി 1880 ഓഗസ്റ്റ് 30-ന് അബ്രഹാം ജനിച്ചു. അഞ്ചു വയസ്സുള്ളപ്പോൾ പിതാവ് അന്തരിച്ചു. മാതാവിന്റെ വീട്ടിൽ മാതുലന്റെ സംരക്ഷണത്തിൽ വളർന്നുവന്ന അബ്രഹാമിനു ആധ്യാത്മിക വിഷയങ്ങളോട് ആഭിമുഖ്യം ഉണ്ടാകത്തക്ക സാഹചര്യങ്ങൾ ലഭിച്ചിരുന്നു.

ഇരവിപേരൂരും വള്ളംകുളത്തും തിരുവല്ലായിലുമുള്ള സർക്കാർ സ്കൂളുകളിൽ ആദ്യകാല വിദ്യാഭ്യാസം പൂർണമാക്കിയശേഷം അബ്രഹാം കോട്ടയം എം.ഡി. സെമിനാരിയിലും തുടർന്നു സി.എം.എസ്. കോളജിലും പഠിക്കുകയുണ്ടായി. 1904-ൽ മദ്രാസ് ക്രിസ്ത്യൻ കോളജിൽ ചേർന്നു. അവിടെവച്ചു മലേറിയ പിടിപെട്ടതിനാൽ പഠിപ്പു മുടങ്ങിപ്പോയി. പിന്നീട് തൃശ്ശിനാപ്പള്ളി എസ്.പി.ജി. കോളജിൽ ചേർന്നു. 1906-ൽ വീണ്ടും മദ്രാസ് ക്രിസ്ത്യൻ കോളജിൽ ചേരുകയും ബി.എ. ബിരുദം നേടുകയും ചെയ്തു. പഠിക്കുന്ന കാലത്ത് സൽസ്വഭാവത്തിനുള്ള സമ്മാനത്തിന് ഇദ്ദേഹം അർഹനായി. ബാല്യകാലം തൊട്ടേ ആധ്യാത്മിക കാര്യങ്ങളിൽ തത്പരനായിരുന്ന അബ്രഹാം, രോഗികളെയും ദുഃഖിതരേയും ആശ്വസിപ്പിക്കുന്നതിൽ പ്രത്യേകം ശ്രദ്ധ പതിപ്പിച്ചിരുന്നു.

## സഭാസേവനം

ഒരു ബ്രഹ്മചാരിയായി സഭാസേവനം അനുഷ്ഠിക്കാനുദ്യമിച്ചപ്പോൾ അബ്രഹാമിനു പല പ്രതിബന്ധങ്ങളേയും നേരിടേണ്ടിവന്നു. സഭാസേവനം ചെയ്യാൻ ഇദ്ദേഹം തീരുമാനിച്ചതിൽ അമർഷംകൊണ്ട പിതാമഹൻ, പൌത്രന് കുടുംബസ്വത്ത് നൽകുകയില്ലെന്ന് തീർത്തു പറഞ്ഞു. എങ്കിലും സഭാസേവനത്തിന് അബ്രഹാം സ്വജീവിതം അർപ്പിച്ചു. 1911 ഏപ്രിൽ 30-ന് ഇദ്ദേഹം ശെമ്മാശുപട്ടം ഏറ്റു. അതിനുശേഷം കാനഡയിലെ ടൊറെന്റോ സർവകലാശാലയിലെ വിക്ളിഫ് കോളജിൽ ചേർന്നു ദൈവശാസ്ത്രം പഠിച്ചു. 1915-ൽ എം.എ., ബി.ഡി. ബിരുദങ്ങൾ നേടി. 1916-ൽ ഇദ്ദേഹം കശ്ശീശാസ്ഥാനം ഏറ്റു. കായംകുളം, കറ്റാനം, പള്ളിക്കൽ എന്നീ ഇടവകകൾ ആണ് അബ്രഹാം കശ്ശീശയുടെ ആദ്യകാല സേവനരംഗങ്ങൾ.

## മെത്രാപ്പോലീത്ത

1917-ൽ തീത്തൂസ് ദ്വിതീയൻ മെത്രാപ്പോലീത്തായുടെ സഫ്രഗൻ അഥവാ സഹായമെത്രാനായി അബ്രഹാം കശ്ശീശാ വാഴിക്കപ്പെട്ടു. മാർത്തോമ്മാ സഭയുടെ ആധ്യാത്മിക നവോത്ഥാനത്തിനും കെട്ടുറപ്പിനും ആവശ്യമായ പരിഷ്കാരങ്ങൾ നടപ്പാക്കാൻ ഇദ്ദേഹം അനവരതം യത്നിക്കുകയും സുവിശേഷഘോഷണപരമായ സംഘടിത പ്രവർത്തനങ്ങൾക്കായി മാർത്തോമ്മാ സഭയെ സന്നദ്ധമാക്കുകയും ചെയ്തു. സുവിശേഷസേവികാസംഘം, സന്നദ്ധസുവിശേഷസംഘം തുടങ്ങിയ നിരവധി സംഘടനകളും പ്രസ്ഥാനങ്ങളും ഇദ്ദേഹത്തിന്റെ പ്രേരണയും നേതൃത്വവും മൂലം ജന്മമെടുത്തു. മാരാമൺ കൺവെൻഷനെ പ്രസിദ്ധമായ ഒരു പ്രസ്ഥാനമാക്കിത്തീർത്തതും ഇദ്ദേഹമാണ്.

1944-ൽ തീത്തുസ് ദ്വിതീയൻ കാലം ചെയ്തപ്പോൾ അബ്രഹാം മാർത്തോമ്മാ മെത്രാപ്പോലീത്തയായി അവരോധിക്കപ്പെട്ടു. ഒരു മികച്ച വാഗ്മിയായിരുന്ന ഇദ്ദേഹം ഭാരതത്തിൽ ഉടനീളം സഞ്ചരിച്ചു പ്രസംഗിക്കുകയും ജറുസലേമിലും മറ്റു വിദേശരാജ്യങ്ങളിലും പര്യടനം നടത്തുകയും ചെയ്തിട്ടുണ്ട്. 1947 സെപ്റ്റംബർ 1-ന്  അന്തരിച്ച ഇദ്ദേഹത്തെ തിരുവല്ലയിലാണ് കബറടക്കിയിരിക്കുന്നത്.

## അവലംബം
*http://marthoma.in/bishops/Late%20Lamented%20Metropolitans%20and%20Bishops 
*http://marthoma.in/mar-thoma-voluntary-evangelist%E2%80%99s-association 

വർഗ്ഗം:മാർത്തോമ മെത്രാപ്പോലിത്തമാർ
വർഗ്ഗം:1880-കളിൽ ജനിച്ചവർ
മീനഭരണി

കേരളത്തിലെ ഭഗവതിക്ഷേത്രങ്ങളിൽ പ്രത്യേകിച്ച്  ഭദ്രകാളി ക്ഷേത്രങ്ങളിൽ വിശേഷപൂർവ്വം ആഘോഷിക്കുന്ന ഒരു ദിവസമാണ് മീനമാസത്തിലെ ഭരണി നക്ഷത്രം- **മീനഭരണി** (മീനബ്ഭരണി). മാർച്ച്-ഏപ്രിൽ മാസങ്ങളിലാണ് ഇത്. സൂര്യൻ മീനം രാശിയിൽ പ്രവേശിക്കുന്ന ഈ ദിവസം ശ്രീ ഭദ്രകാളി അധർമ്മത്തിന് മേൽ വിജയം നേടിയതായി ആണ് സങ്കല്പം. കേരളത്തിലെ ഒട്ടനവധി ക്ഷേത്രങ്ങളിൽ അന്നേദിവസം ഉത്സവമായി ആഘോഷിക്കാറുണ്ട്. കെട്ടുകാഴ്ച, ഗരുഡൻ തൂക്കം, പൊങ്കാല മുതലായ ആഘോഷങ്ങളോട് കൂടിയ ആറാട്ട്/ ഉത്സവം തുടങ്ങിയവ നടക്കാറുണ്ട്. കേരളത്തിലെ ആദികാളിക്ഷേത്രമായ കൊടുങ്ങല്ലൂർ  ഭഗവതീ ക്ഷേത്രത്തിൽ മീനഭരണിയോടനുബന്ധിച്ചു നടക്കുന്ന തിരുവോണം നാളിലെ കോഴിക്കല്ല് മൂടൽ, രേവതി വിളക്ക്, അശ്വതി ദിവസം കാവ് തീണ്ടൽ അഥവാ കാവ് പൂകൽ എന്നിവ പ്രസിദ്ധമാണ്. കുംഭമാസത്തിലെ ഭരണി (കുംഭഭരണി) സമാനമായ മറ്റൊരു വിശേഷദിവസമാണ്. കുംഭ മാസത്തിലെ ഭരണി ആണ് മറ്റൊന്ന്. മാവേലിക്കരയ്ക്ക് അടുത്തുള്ള ചെട്ടികുളങ്ങര ഭഗവതി ക്ഷേത്രത്തിലെ കുംഭ മാസത്തിലെ ഭരണി മഹോത്സവം പ്രസിദ്ധമാണ്.

## മീനഭരണി ഉത്സവമാഘോഷിക്കുന്ന ക്ഷേത്രങ്ങൾ
* കൊടുങ്ങല്ലൂർ ശ്രീകുരുംമ്പ ഭഗവതി ക്ഷേത്രം (അശ്വതി കാവ് തീണ്ടൽ, രേവതി വിളക്ക് തുടങ്ങിയവ)
* ശാർക്കര ദേവിക്ഷേത്രം, ചിറയിൻകീഴ്, തിരുവനന്തപുരം
* ആനിക്കാട് ഭഗവതി ക്ഷേത്രം
* പുനലൂർ ഭരണിക്കാവ് ശ്രീ ഭദ്രാദേവി ക്ഷേത്രം
* കൊല്ലങ്കോട് ശ്രീ ഭദ്രകാളി ദേവീ ക്ഷേത്രം 
* പഴവീട് ഭഗവതിക്ഷേത്രം 
* പുത്തൂർ കണിയാപൊയ്ക ഭഗവതി ക്ഷേത്രം
* തട്ടയിൽ ഒരിപ്പുറത്ത് ഭഗവതി ക്ഷേത്രം, പത്തനംതിട്ട
* ചാഴിക്കാറ്റ് ഭഗവതി ക്ഷേത്രം
* വെള്ളനാട് ഭഗവതി ക്ഷേത്രം, തിരുവനന്തപുരം 
* ചമ്പക്കര ഭഗവതി ക്ഷേത്രം
* കൽക്കുളത്തുകാവ് ഭഗവതി ക്ഷേത്രം
* മോർക്കുളങ്ങര ഭഗവതി ക്ഷേത്രം
* കല്ലൂപ്പാറ ഭഗവതി ക്ഷേത്രം
* വെണ്ണിക്കുളം പോരിട്ടിക്കാവ് ദേവീക്ഷേത്രം
* തിരുവല്ല മുത്തൂർ ഭദ്രകാളി ക്ഷേത്രം, പത്തനംതിട്ട 
* നന്തൻകോട് ഭദ്രകാളി ക്ഷേത്രം തിരുവനന്തപുരം
* പാൽകുളങ്ങര ഭഗവതി ക്ഷേത്രം, തിരുവനന്തപുരം 
* മാരണത്തുകാവ് ശ്രീ. അംബികാ ക്ഷേത്രം, പെരുന്ന, ചങ്ങനാശേരി
* പുറ്റിങ്ങൽ ദേവി ക്ഷേത്രം, പരവൂർ, കൊല്ലം 

വർഗ്ഗം:ഹൈന്ദവാചാരങ്ങൾ
ഇടുക്കി വന്യജീവിസങ്കേതം

ഇടുക്കി ജലസംഭരണിക്ക് ചുറ്റുമുള്ള വനപ്രദേശമാണ് ഇടുക്കി വന്യജീവിസങ്കേതത്തിലുൾപ്പെട്ടിരിക്കുന്നത്. ഇടുക്കി ജല വൈദ്യുത പദ്ധതിക്കായി എഴുഹെക്ടർ മഴക്കാടുകൾ മുറിച്ചുമാറ്റിയതിന്റെ ഫലമായി അവിടെത്തെ വന്യജീവികൾക്ക് കാര്യമായ നാശമുണ്ടായി. അത് കണക്കിലെടുത്ത് ചുറ്റുമുള്ള പ്രദേശം സംരക്ഷിക്കാൻ തീരുമാനിക്കുകയായിരുന്നു.ഇടുക്കി വന്യജീവിസങ്കേതം തൊടുപുഴ, ഇടുക്കി,താലൂക്കുകളിലായാണ് വ്യാപിച്ച് കിടക്കുന്നത്. ഈ വന്യജീവി സങ്കേതത്തിന് 105.364 ചതുരശ്രകിലോമീറ്റർ വിസ്ത്രിതിയുണ്ട്. 1976  ഫെബ്രുവരി 9നാണ് ഇവിടം വന്യജീവി സങ്കേതമാക്കിയത്. സമുദ്രനിരപ്പിൽ നിന്നും അഞ്ഞൂറ് മുതൽ ആയിരം അടിവരെ മുകളിലാണ് ഈ വന്യജീവി സങ്കേതം സ്ഥിതിചെയ്യുന്നത്. കാട്ടുപോത്ത്, ആന, മ്ലാവ്, കരിങ്കുരങ്ങ്, മാനുകൾ, കരടി, കടുവ തുടങ്ങിയ ജീവികളും പലതരം പക്ഷികളും ഇവിടെ കാണാം.നിത്യഹരിതവനം, അർദ്ധ നിത്യഹരിത വനം, ഇലപൊഴിയും ഈർപ്പവനം, സവേന എന്നിങ്ങനെ വൈവിധ്യമാർന്ന വനഭൂമിയാണ് ഇടുക്കിയിലുള്ളത്.

ഇടുക്കി, ചെറുതോണി, കുളമാവ് അണക്കെട്ടുകൾ ഈ വന്യജീവി സങ്കേതത്തിലാണ് നിലകൊള്ളുന്നത്.  വന്യജീവിസങ്കേതം  വാർഡന്റെ ആസ്ഥാനം പൈനാവിനടുത്തുള്ള വെള്ളപ്പാറയിലാണ്.ഇടുക്കി തടാകത്തിലൂടെ ബോട്ടിങ് സൗകര്യം വനം വകുപ്പ് ഇവിടെ ഒരുക്കിയിട്ടുണ്ട്. വനം വകുപ്പിന്റെ പ്രകൃതി പഠനക്യാംപുകൾ ഇവിടെ പതിവായി നടക്കുന്നുണ്ട്. ഇടുക്കി ജില്ലാ ആസ്ഥാനമായ  പൈനാവ് ഈ വന്യജീവി സങ്കേതത്തിനുള്ളിലാണ് സ്ഥിതി ചെയ്യുന്നത്.

വർഗ്ഗം:കേരളത്തിലെ വന്യജീവി സംരക്ഷണകേന്ദ്രങ്ങൾ
വർഗ്ഗം:പെരിയാറിന്റെ വൃഷ്ടിപ്രദേശത്തുള്ള വന്യജീവി സങ്കേതങ്ങൾ
ലാഡെൻബെർഗിയ

പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സാണ് ***ലാഡെൻബെർഗിയ*** - ***Ladenbergia***.

## സ്പീഷിസുകൾ
പട്ടിക അപൂർണ്ണമാണ്.

* *[[Ladenbergia acutifolia]]*, (Ruiz & Pav.) Klotzsch
* *[[Ladenbergia ferruginea]]*, Standl.
* *[[Ladenbergia gavanensis]]*, (Schltdl.) Standl.
* *[[Ladenbergia hexandra]]*
* *[[Ladenbergia moritziana]]* Klotzsch
* *[[Ladenbergia nubigena]]*, L. Andersson
* *[[Ladenbergia pavonii]]*, (Lamb.) Standl.
* *[[Ladenbergia rubiginosa]]*, L. Andersson
* *[[Ladenbergia stenocarpa]]*, (Lambert) Klotzsch
* *[[Ladenbergia ulei]]*, Standl.
## പുറം കണ്ണികൾ

വർഗ്ഗം:ലാഡെൻബെർഗിയ
ബട്ടർ ബീൻസ്

തണുപ്പുള്ള സ്ഥലങ്ങളിൽ മാത്രമാണ് ഉണ്ടാകുന്നത്. കേരളത്തിലെ വട്ടവടയിൽ ഇത് കൃഷിചെയ്യുന്നുണ്ട്. പേര് പോലെ തന്നെ വെണ്ണ പോലെ മയവും നല്ല രുചിയുമുള്ളതാണ്. വളരെ പോഷകമൂല്യമേറിയതാണ് ഈ ബീൻസ്. അതുകൊണ്ട് തന്നെ വിലകൂടുതലുമാണ്.

വർഗ്ഗം:പയർ വർഗ്ഗത്തിൽപെട്ട സസ്യങ്ങൾ
വർഗ്ഗം:Fabaceae കുടുംബത്തിൽ ഉൾപ്പെടുന്ന സസ്യങ്ങൾ
മരത്തക്കാളി

ഊട്ടി , കൊടൈക്കനാൽ തുടങ്ങിയ തണുപ്പുള്ള പ്രദേശങ്ങളിൽ മാത്രം വളരുന്ന സസ്യമാണ് **മരത്തക്കാളി**. ഏകദേശം ആറ്‌ മീറ്റർ വരെ വളരുന്ന കട്ടി കുറഞ്ഞ ചെറു വൃക്ഷമാണിത്. രണ്ടു വർഷമാകുമോൾ കായ്ച്ചു തുടങ്ങും .ഇലകൾ വലുതും , രോമമുള്ളതുമാണ്. കായ്കൾ മുട്ടയുടെ ആകൃതി യുള്ളതും നാലഞ്ച് സെൻ‍റി മീറ്റർ നീളമുള്ളതും വയലറ്റ് നിറമുള്ളതുമാണ് .പഴുക്കുമ്പോൾ നല്ല ചുവപ്പാകും. പല നിറത്തിലുള്ള കായ്കളുണ്ട്‌. *സോളാനം ബെറ്റാസിയം * (Solanum betaceum) എന്ന ശാസ്ത്ര നാമത്തിൽ അറിയപ്പെടുന്ന മരത്തക്കാളി സത്യത്തിൽ വഴുതന കുടുംബാംഗമാണ്. ഇതു പുളിയുള്ള പഴമായി ഉപയോഗിക്കുന്നു .

മുട്ടയുടെ ആകൃതിയിലുള്ള ചെറിയ പഴങ്ങളാണ്. ഇടുക്കി ജില്ലയിലെ കാന്തല്ലൂര് മലനിരകളിലാണ് മരത്തക്കാളി വിളയുന്നത്. കാന്തല്ലൂരിലും മരത്തക്കാളി സമൃദ്ധമായി വളരുന്നു. പരമാവധി അഞ്ചുമീറ്റർ വരെ ഉയരത്തിൽ വളരും, വളരുന്ന പ്രദേശത്തിന്റെ സ്വഭാവം അനുസരിച്ച് കായ്കൾക്ക് കടുംചുവപ്പ്, മഞ്ഞ, ഓറഞ്ച്, ചുവപ്പ് എന്നിങ്ങനെ വിവിധ നിറങ്ങളാകാം. വിത്തു വഴിയും തണ്ടുകള് മുറിച്ചുനട്ടും മരത്തക്കാളി കൃഷി ചെയ്യാം.

## ചിത്രശാല

പ്രമാണം:Tree Tomato - മരത്തക്കാളി 04.jpg
പ്രമാണം:Tree Tomato - മരത്തക്കാളി 01.jpg
പ്രമാണം:Tree Tomato - മരത്തക്കാളി 02.jpg|മരത്തക്കാളി 


## അവലംബം


വർഗ്ഗം:തക്കാളികൾ
വർഗ്ഗം:കേരളത്തിലെ സസ്യജാലം
മലയൻ ആപ്പിൾ

പുഷ്പിക്കുന്ന സസ്യങ്ങളുടെ കൂട്ടത്തിൽ പെടുന്നതും , മലേഷ്യ ജന്മദേശവുമായ ഇടത്തരം വൃക്ഷമാണ് **മലയൻ ആപ്പിൾ**. ഇവ മിർട്ടേസി സസ്യകുടുംബാംഗമാണ്.

## വിവരണം
നിത്യഹരിതമായി വളരുന്ന മലയൻ ആപ്പിൾ കേരളത്തിലെ കാലാവസ്ഥയിൽ നന്നായി വളരുന്നു. നിരവധി ശാഖകളായി വളരുന്ന മരത്തിൽ ധാരാളം ഇലച്ചാർത്തുകൾ കാണപ്പെടുന്നു. വേനൽക്കാലത്താണ് ഇവ പുഷ്പിക്കുന്നത്. ചുവപ്പു നിറത്തിലുള്ള പൂക്കൾ ധാരാളമായി പൊഴിഞ്ഞ് വൃക്ഷച്ചുവട്ടിൽ ചുവന്ന വിരി ദൃശ്യമാകുന്നു. ചിലപ്പോൾ വർഷത്തിൽ ഇവ പല പ്രാവശ്യം പുഷ്പിക്കുന്നു. ഇവയുടെ കായ്കൾക്ക് വെള്ളനിറമാണ്. മൂപ്പെത്തുമ്പോൾ ഇവ പിങ്ക് നിറമാകുന്നു. നിരവധി പോഷകങ്ങൾ ഉള്ള പഴത്തിൽ നിന്നും പാനീയം നിർമ്മിക്കാവുന്നതാണ്. മൂപ്പെത്തിയ കായ്കൾ അച്ചാറിടുവാൻ യോഗ്യമാണ്. നാലു മുതൽ അഞ്ചു വർഷം പ്രായമാകുമ്പോൾ വൃക്ഷം ഫലം തന്നു തുടങ്ങും. മലയൻ ആപ്പിൾ വീട്ടുവളപ്പിൽ തണൽ വൃക്ഷമായി വളർത്താവുന്നതാണ്.

## അവലംബം

## പുറത്തേക്കുള്ള കണ്ണികൾ

വർഗ്ഗം:ആപ്പിളുകൾ
വർഗ്ഗം:സൈസീജിയം
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
ദി പ്രോഫെറ്റ്

ലോകപ്രശസ്തനായ ലെബനീസ് കവിയും ദാർശനികനും ചിത്രകാരനുമായിരുന്ന ഖലീൽ ജിബ്രാൻ 1923ൽ ഇംഗ്ലീഷിൽ എഴുതിയ കാവ്യോപന്യാസസമാഹാരമാണ് പ്രവാചകൻ.26 കാവ്യോപന്യാസങ്ങളാണ് ഈ പുസ്തകത്തിൽ ഉള്ളത് . ഖലീൽ ജിബ്രാന്റെ മാസ്റ്റർ പീസ്‌ ആണീ ഗ്രന്ഥം .ഒട്ടേറെ ഭാഷകളിലേക്ക് പ്രവാചകൻ വിവർത്തനം ചെയ്യപ്പെട്ടിട്ടുണ്ട് .

## പുസ്തകത്തിൽ നിന്നൊരു ഭാഗം
കുഞ്ഞിനെ ഒക്കത്തേറ്റി നിൽക്കുന്ന ഒരു അമ്മ പ്രവാചകനോട്‌ പറഞ്ഞു:
"ഞങ്ങളോട്‌ കുഞ്ഞുങ്ങളെക്കുറിച്ച്‌ പറയുക".

പ്രവാചകൻ പറഞ്ഞു:
"നിങ്ങളുടെ കുട്ടികൾ നിങ്ങളുടേതല്ല,
ജീവിതത്തിന്‌,
സ്വന്തം നിൽനിൽപ്പിനോടുള്ള പ്രണയത്തിൽ നിന്ന്‌
ജനിച്ച കുട്ടികളാണവർ.
നിങ്ങളിലൂടെയെങ്കിലും
അവർ വരുന്നത്‌ നിങ്ങളിൽ നിന്നല്ല.
നിങ്ങളോടൊപ്പമെങ്കിലും
അവർ നിങ്ങൾക്ക്‌ സ്വന്തമേയല്ല.
അവർക്ക്‌ നിങ്ങളുടെ സ്നേഹം നൽകാം;
പക്ഷേ നിങ്ങളുടെ ചിന്തകൾ അരുത്‌,
എന്തെന്നാൽ
അവർക്ക്‌ അവരുടേതായ ചിന്തകളുണ്ട്‌.

അവരുടെ ശരീരങ്ങൾ സൂക്ഷിക്കാൻ
നിങ്ങൾക്ക്‌ വീടുകളൊരുക്കാം.
പക്ഷേ അവരുടെ ആത്മാക്കളെ
നിങ്ങൾക്ക്‌ കൂട്ടിലൊതുക്കാനാവില്ല, 
എന്തെന്നാൽ
നിങ്ങൾക്ക്‌ സ്വപ്നത്തിൽ പോലും അപ്രാപ്യമായ
ഭാവിയുടെ ഭവനങ്ങളിലാണ്‌
അവരുടെ ആത്മാക്കൾ വസിക്കുന്നത്‌.

അവരെപ്പോലെയാകാൻ നിങ്ങൾക്ക്‌ ശ്രമിക്കാം;
എന്നാലൊരിക്കലും
അവരെ നിങ്ങളെപ്പോലെയാക്കാൻ ആഗ്രഹിക്കരുത്‌. 
എന്തെന്നാൽ
ജീവിതം ഒരിക്കലും പുറകിലേക്ക്‌ പറക്കുന്നില്ല.

നിങ്ങൾ വില്ലാണെങ്കിൽ 
ലകഷ്യ സ്ഥാനത്തേക്ക്‌ കുതിക്കുന്ന
അമ്പുകളാണ്‌ കുട്ടികൾ.
വില്ലിനു ഉറപ്പുണ്ടെങ്കിലേ
അമ്പുകൾ ലക്‌ഷ്യം കാണൂ.
അതിനായി
ഉള്ളിൽ തട്ടിയ സന്തോഷത്തോടെ
നിന്നു കൊടുക്കുക.

വർഗ്ഗം:കവിതാസമാഹാരങ്ങൾ
അയാൻ ഹിർസി അലി

സോമാലിയൻ വംശജയായ ആക്ടിവിസ്റ്റും എഴുത്തുകാരിയും ആണ് **'അയാൻ ഹിർസി അലി (Ayaan Hirsi Ali)**'. ;  / ALA-LC: *Ayān Ḥirsī ‘Alī*; 13 November 1969) ഇൻഫിഡെൽ (പുസ്തകം) ആണ് ഇവരുടെ പ്രസിദ്ധകൃതി.

1969 നവംബര് 13 ന് സൊമാലിയയില് ജനിച്ച അയാന് ഹിര്സി അലി ഡച്ച-അമേരിക്കന് ആക്ടിവിസ്റ്റ്, ഫെമിനിസ്റ്റ്, എഴുത്തുകാരി
പണ്ഡിത, മുന് രാഷ്ട്രീയക്കാരി എന്നീ നിലകളില് പ്രശസ്തയാണ്.മുസ്ലിം സ്ത്രീകളുടെ അവകാശങ്ങള്ക്ക് വേണ്ടിയും നിര്ബന്ധിത വിവാഹത്തിനെതിരെയും ശൈശവ വിവാഹത്തിനെതിരെയും സ്ത്രീ ശാക്തീകരണത്തിനു വേണ്ടിയും വാദിച്ചു. സ്ത്രീകളുടെ അവകാശങ്ങള് സംരക്ഷിക്കുന്നതിനു വേണ്ടി ഒരു സംഘടന സ്ഥാപിക്കുകയും ചെയ്തു.
ഇസ്ലാം മത വിശ്വാസിയായിരുന്ന ഹിര്സി അലി തന്റ്റെ വിശ്വാസത്തെ ഉപേക്ഷിക്കുകയും നിരീശ്വരവാദിയായി മാറുകയും ചെയ്തു. 2004 ല് തിയോ വാന് ഗോ (theo van gogh) ക്കൊപ്പം സബ്മിഷന് എന്ന ചിത്രത്തിന് സഹകരിച്ചു.

## പുറത്തേക്കുള്ള കണ്ണികൾ

വർഗ്ഗം:1969-ൽ ജനിച്ചവർ

വർഗ്ഗം:നവംബർ 13-ന് ജനിച്ചവർമ

വർഗ്ഗം:സാമൂഹ്യപ്രവർത്തകർ
വർഗ്ഗം:സൊമാലിയൻ എഴുത്തുകാർ
വർഗ്ഗം:നിരീശ്വരവാദികൾ
വർഗ്ഗം:ഇസ്ലാമും സ്ത്രീകളും
വർഗ്ഗം:മുൻ ഇസ്ലാം മതവിശ്വാസികൾ
വർഗ്ഗം:മനുഷ്യാവകാശധ്വംസനങ്ങളുടെ ഇരകൾ
വർഗ്ഗം:ഇസ്ലാം മത വിമർശകർ
വർഗ്ഗം:നിരീശ്വരവാദ പ്രവർത്തകർ
വർഗ്ഗം:അമേരിക്കൻ നിരീശ്വരവാദികൾ
വർഗ്ഗം:നിരീശ്വരവാദികളായ സ്ത്രീകൾ
ഊട്ടിപ്പൂവ്

എവർ ലാസ്റ്റിംഗ് ഫ്ലവർ‍  (ശാസ്ത്രനാമം : Xerochrysum bracteatum) എന്ന് അറിയപ്പെടുന്ന ,ഓസ്‌ട്രേലിയയിൽ നിന്നുള്ള ഒരു പൂച്ചെടിയാണ് **ഊട്ടിപ്പൂവ്.** ആസ്റ്റ്രേസീ കുടുംബത്തിലെ അംഗമായ ഇതിനെ 1803-ൽ ആദ്യമായി വിവരിക്കുകയും 1990-ൽ Xerochrysum എന്ന പുതിയ ജീനസിലേക്ക് മാറ്റുകയും ചെയ്തു. 1 മീറ്റർ വരെ ഉയരത്തിൽ വളരുന്ന, വാർഷിക സസ്യമാണിത്. പച്ചയോ ചാരനിറത്തിലോ ഉള്ള ഇലകളും, പേപ്പർ പോലുള്ള ഇതളുകളുള്ള ആകർഷകമായ സ്വർണ്ണ-മഞ്ഞ അല്ലെങ്കിൽ വെള്ള പൂക്കളുമാണ് ഇതിന്റെ പ്രത്യേകത. മഴക്കാടുകളുടെ അതിരുകൾ മുതൽ മരുഭൂമികൾ വരെ വിവിധതരം ആവാസവ്യവസ്ഥകളിൽ ഇത് വളരുന്നു. പല ചിത്രശലഭങ്ങളുടെയും നിശാശലഭങ്ങളുടെയും പുഴുക്കൾക്ക് ഭക്ഷണമായും, തേനീച്ചകൾ, ഹോവർ ഈച്ചകൾ, വണ്ടുകൾ തുടങ്ങിയ വിവിധതരം പ്രാണികളെ ആകർഷിച്ചും ഈ സസ്യം പാരിസ്ഥിതിക പങ്കും വഹിക്കുന്നു. കേരളത്തിൽ ഇത് പുറത്ത് നിന്ന് കൊണ്ടുവന്ന ഒരു സസ്യമാണ്.

ഈ സസ്യം ലോകമെമ്പാടുമുള്ള പൂ കൃഷിയിൽ വളരെ പ്രചാരം നേടിയിട്ടുണ്ട്. യൂറോപ്പ്, അമേരിക്ക, ഏഷ്യ എന്നിവിടങ്ങളിലെ പല രാജ്യങ്ങളിലും ഇവ വളർത്തിവരുന്നു. 1850-കളിൽ ജർമ്മനിയിൽ ഇവയുടെ ഹൈബ്രിഡ് ആദ്യമായി വികസിപ്പിക്കുകയും, വെള്ള, വെങ്കലം,നിറങ്ങളിലുള്ള പൂക്കളോടുകൂടിയ നിരവധി ഇനങ്ങൾ ഉരുത്തിരിച്ചെടുക്കുകയും ചെയ്തു. ഓസ്‌ട്രേലിയയിൽ, പല ഇനങ്ങളും തോട്ടങ്ങളിൽ സാധാരണമായി വളർത്തിവരുന്നു. ഇതിൻ്റെ ഉറപ്പും നീളവുമുള്ള തണ്ടുകൾ വാണിജ്യ പ്രാധാന്യമുള്ള, പ്രത്യേകിച്ച് പൂക്കളുടെ വ്യവസായത്തിൽ ഇതിനെ പ്രാധാന്യമുള്ളതാക്കുന്നു. ഔഷധ ആവശ്യങ്ങൾക്കും, നട്ടെല്ലില്ലാത്ത ജീവിവർഗ്ഗങ്ങൾക്ക് ഭക്ഷണമായും ഇവയെ ഉപയോഗിക്കാറുണ്ട്.
ലഘുചിത്രം|ഊട്ടിപ്പൂക്കൾ ഊട്ടിയിൽ വില്പനയ്ക്കായി വച്ചിരിക്കുന്നു.
## അവലംബം

വർഗ്ഗം:പുഷ്പങ്ങൾ
വർഗ്ഗം:ക്വീൻസ്ലാൻഡിലെ സസ്യജാലങ്ങൾ
വർഗ്ഗം:ഉദ്യാന സസ്യങ്ങൾ
വർഗ്ഗം:ആസ്റ്റ്രേസീ
വർഗ്ഗം:കേരളത്തിലെ സസ്യജാലം
ഇന്ത്യൻ മൂൺ മോത്ത്

ആക്ടിയാസ് സെലീനി (Actias selene) എന്ന ശാസ്ത്രനാമത്തിലുള്ള ഈ നിശാശലഭം Indian Moon Moth  എന്നാണ്  അറിയപ്പെടുന്നത്.രാത്രി മാത്രം പറക്കാറുള്ള ഇതിന്റെചിറകിൽ  നാല് ചന്ദ്രക്കലകൾ ഇരുവശങ്ങളിലുമായി ഉള്ളതിനാലാണ് *മൂൺ മോത്ത്*  എന്ന പേര്  വന്നത് . ചിറകിന്റെ താഴെ അഗ്രം വാൽപോലെ രൂപപ്പെട്ടിട്ടുള്ള  നിശാ ശലഭത്തിന്റെ ആയുസ്സ് രണ്ടു മുതൽ മൂന്നാഴ്ച വരെയാണ്. ഇവ പുഴുവായിരിക്കുമ്പോൾ ചെടികളുടെ ഇല ഭക്ഷിക്കുന്നതല്ലാതെ പറക്കാൻ തുടങ്ങിയാൽ ഒന്നും ഭക്ഷിക്കാറില്ല . തേൻകുടിക്കുന്നതായി ഇതേവരെ കണ്ടെത്തിയിട്ടില്ല. പെൺ ശലഭം ആയുസ്സിൽ 250 മുതൽ 300 മുട്ടകൾ വരെ ഇടുമെങ്കിലും വംശ നാശ ഭീഷണിയിലായ  ഗണത്തിൽപ്പെടുന്നവയാണിവ. അഗസ്ത്യകൂട മലനിരകളിലാണ് അടുത്തിടെവരെ നിശാശലഭങ്ങളെ കണ്ടെത്തുവാൻ കഴിഞ്ഞിട്ടുള്ളൂ.

വർഗ്ഗം:നിശാശലഭങ്ങൾ
ഇൻഫിഡെൽ (പുസ്തകം)

സോമാലിയൻ വംശജയായ ആക്ടിവിസ്റ്റും എഴുത്തുകാരിയും ആയ അയാൻ ഹിർസി അലി എഴുതിയ പ്രസിദ്ധമായ ആത്മകഥ  പുസ്തകമാണ് **'ഇൻഫിഡെൽ **'.
## ചുരുക്കം
സോമാലിയയിലെ ബാല്യകാലം ,കലാപം മൂലം അഭയം തേടിയെത്തിയ എത്യോപ്യ ,കെനിയ ,സൗദി അറേബ്യ എന്നീ രാജ്യങ്ങളിലെ അനുഭവങ്ങൾ ,ഹോളണ്ടിൽ രാഷ്ട്രീയ അഭയാർഥിയായി എത്തിയത് ,അവിടത്തെ വിദ്യാഭ്യാസം ,മതവീക്ഷനതിലുണ്ടായ മാറ്റം എന്നിവ വിവരിക്കുന്നു .സബ്മിഷൻ എന്ന വിവാദ സിനിമയുടെ നിർമ്മാണം ,തിയോ വന്ഗോഗിന്റെ കൊലപാതകം എന്നിവയെല്ലാം പുസ്തകത്തിൽ മികച്ച ഭാഷയിൽ ചിത്രീകരിച്ചിരിക്കുന്നു.
## സ്വീകാര്യത
പ്രശംസയോടൊപ്പം കടുത്ത വിമർശനവും പുസ്തകം നേടിയെടുത്തു .
## സുന്നത്ത്
ബാല്യത്തിൽ തന്നെ സുന്നത്ത് കർമത്തിന് വിധേയ ആക്കിയ  സംഭവത്തെ പുസ്തകത്തിൽ ഇങ്ങനെ വിവരിക്കുന്നു:

’പിന്നെ എന്റെ ഊഴമായിരുന്നു.കൈകൾ ഇരുവശത്തേക്കും വീശിക്കൊണ്ട് അമ്മൂമ്മ പറഞ്ഞു: ‘ഇതു കഴിയുമ്പോഴേക്കും നിങ്ങൾ രണ്ടു പേരും പരിശുദ്ധരാകും.’ അമ്മൂമ്മയുടെ വാക്കുകളും ആംഗ്യവും കണ്ടപ്പോൾ എനിക്കു തോന്നി, കാലുകൾക്കിടയിൽ തൂങ്ങിയാടുന്ന വിധം ക്യസരി വളർന്നുവലുതാകുമെന്ന്.നേരത്തെ മഹദിനെ പിടിച്ചുവെച്ച പോലെ അമ്മൂമ്മ എന്നെയും പിടിയിലൊതുക്കി. മറ്റു രണ്ട് സ്ത്രീകൾ എന്റെ കാലുകൾ അകറ്റിപ്പിടിച്ചു. നേരത്തെ കണ്ടയാൾ ,അയാൾ കൊല്ലപ്പണിക്കാരുടെ വംശത്തിൽ‌പ്പെട്ട പരമ്പരാഗത സുന്നത്തുകാരനായിരിക്കണം, ഒരു കത്രികയെടുത്തു. മറ്റേ കൈ എന്റെ യോനിയിൽ എന്തോ പിടിച്ചുവലിക്കുന്നുണ്ടായിരുന്നു. അമ്മൂമ്മ ആടിനെ കറക്കുമ്പോൾ ചെയ്യുന്നതു പോലെ ‘അതാ അതു തന്നെ’ സ്ത്രീകളിലൊരാൾ പറഞ്ഞു.

## മതവിശ്വാസത്തോടുള്ള കാഴ്ചപ്പാട്
സിസ്റ്റർ അസീസയുടെ സന്മാർഗപ്രസംഗങ്ങളോട് എനിക്ക് എപ്പോഴും വിയോജിപ്പ് തോന്നിയിരുന്നു:സ്വാതന്ത്യ
ത്തിന്റെ ചെറിയ സ്ഫുരണം.വിശുദ്ധ ഗ്രന്ഥങ്ങൾ ആവശ്യപ്പെടുന്ന ജീവിതചര്യയും നിത്യജീവിതയാഥാർത്ഥ്യങ്ങളും തമ്മിലുള്ള അന്തരമായിരിക്കാം എന്റെ പ്രതികരണത്തെ രൂപപ്പെടുത്തിയത്.കുട്ടിയായിരിക്കുമ്പോൾപോലും മതനിയമങ്ങളിലെ നീതികേട് എനിക്ക് അംഗീകരിക്കാൻ കഴിഞ്ഞില്ല,പ്രത്യേകിച്ചും സ്ത്രീകളുമായി ബന്ധപ്പെട്ട കാര്യങ്ങളിൽ.നീതിമാനായ അല്ലാഹുവിന് എങ്ങനെ സ്ത്രീകളെ ഇങ്ങനെ കാണാൻ കഴിയും?സ്ത്രീയുടെ സാക്ഷ്യ്ത്തിന് പുരുഷന്റേതിനേക്കാൾ പകുതി മൂല്യമേയുള്ളുവെന്ന് മാ അലിം പറഞ്ഞപ്പോൾ എന്തു കൊണ്ട് എന്നു ഞാൻ ചിന്തിച്ചു.ദൈവം അനുകമ്പയുള്ളവനാണെങ്കിൽ അവിശ്വാസികളെ എന്തിന് നരകത്തിലേക്കയക്കുന്നു? അല്ലാഹു സർവശക്തനാണെങ്കിൽ എന്തുകൊണ്ട് അവിശ്വാസികളേയും വിശ്വാസികളാക്കിയെടുത്തു കൂട? എന്തുകൊണ്ട് അവരെയും സ്വർഗ്ഗത്തിലേക്ക് എത്തിച്ചുകൂടാ?

## അവലംബം

വർഗ്ഗം:ഗ്രന്ഥങ്ങൾ
വർഗ്ഗം:ആത്മകഥകൾ
വർഗ്ഗം:മത വിമർശനം
തിരക്കാട

ഒരു ദേശാടനപക്ഷിയാണ് **തിരക്കാട** (Calidris alba, syn. Crocethia alba or Erolia alba). വെള്ളത്തിലൂടെ നടക്കുന്ന ചെറിയ പക്ഷിയായ ഇവ ഏറ്റവും കൂടുതൽ ദൂരം ദേശാടനം നടത്തുന്ന പക്ഷിയുമാണ്. ആർട്ടിക്കിൽ എല്ലായിടത്തും പ്രജനനം നടത്തുന്ന ഇവ തണുപ്പുകാലത്ത് തെക്കോട്ട് യാത്ര ചെയ്ത് തെക്കേ അമേരിക്ക, ആഫ്രിക്ക, ഓസ്ട്രേലിയ, ഇന്ത്യ എന്നിവിടങ്ങളിലൊക്കെ എത്തുന്നു. തണുപ്പുകാലത്ത് വലിയ കൂട്ടങ്ങളായി ചേരുന്ന തിരക്കാടകൾ 3000 മുതൽ10000 കിലോമീറ്റർ വരെ ദേശാടനം നടത്തുന്നു. വളരെ കൂടുതൽ ദൂരം യാത്ര ചെയ്യുന്ന ഇവ എത്താൻ വൈകുകയും പെട്ടെന്ന് തിരിച്ചു പോകുകയും ചെയ്യും. മുതിർന്നവ മുട്ടയിട്ട സ്ഥലത്തുനിന്നും ജൂലൈയിലും ആഗസ്റ്റ് ആദ്യത്തിലുമായി തെക്കോട്ടു പുറപ്പെടും. കുഞ്ഞുങ്ങൾ ആഗസ്റ്റ് അവസാനവും സെപ്റ്റംബർ ആദ്യവും പുറപ്പെടും. മാർച്ചിൽ ഇവ തിരികെ സഞ്ചരിക്കുന്നു. 

## രൂപവിവരണം
ഡൺലിനിന്റെ വലിപ്പവും അതിനേക്കാൾ തടിയും കട്ടികൂടിയ കൊക്കുകളും ഉള്ളതാണ് ഇവ. പറക്കുമ്പോൾ ചിറകിൽ വെളുത്ത വരകാണാം.

## ഭക്ഷണം
തീരത്ത് ഓടികൊണ്ടാണ് ഇര തേടുന്നത്. ഓടുന്നതിനിടയ്ക്ക് നിന്ന് ഭക്ഷണം കൊത്തിയെടുക്കും. കൊച്ചു ഞണ്ടുകളോ പുഴുക്കളോ ഒക്കെയാണ് ഭക്ഷണം. മുട്ടയിടുന്ന സ്ഥലത്ത് പ്രാണികളേയും ചില സസ്യങ്ങളേയുമാണ് ഭക്ഷിക്കുന്നത്.

## പ്രജനനം
വസന്തകാലത്ത് വടക്കോട്ടു സഞ്ചരിച്ച് ധ്രുവത്തിലെത്തി നിലത്ത് മൂന്നോ നാലോ മുട്ടകളിടും.

## ചിത്രശാല

Image:SanderlingsRunningFromWavesCropped.jpg|A flock displaying their distinctive behavior of running with the ebb and flow of waves (while feeding). Willapa Bay, near Tokeland, Washington.
Image:Calidris_albaZZ.jpg|
Image:OneLeggedSanderling.jpg|Resting at the Monterey Bay Aquarium aviary.
Image:Sanderling-floreana.jpg|Floreana Island, Galapagos Islands
Image:Sanderling (with tag).jpg
Image:Sanderlings Im IMG 9382.jpg| In Chilika, Orissa, India.
File:Sanderling700ppx.JPG|At the Monterey Bay Aquarium aviary.
File:Sanderlings, Adak Island, non-breeding plumage.jpg|Adak Island, non-breeding plumage
File:Calidris-alba-001.jpg 
image:Calidris alba 11.jpg|തിരക്കാട, ചാവക്കാട് കടപ്പുറത്ത്


## അവലംബം

* Page 323, Birds of Kerala, DC Books

വർഗ്ഗം:ദേശാടനപ്പക്ഷികൾ
വർഗ്ഗം:മണലൂതികൾ
വർഗ്ഗം:കേരളത്തിലെ പക്ഷികൾ
കെ.എ. ഫ്രാൻസിസ്

കേരള ലളിതകലാ അക്കാദമിയുടെ ഇപ്പോഴത്തെ മുൻ ചെയർമാൻ. തൃശൂരിനടുത്ത് കുറുമ്പിലാവിൽ 1947 ഡിസംബർ ഒന്നിന് ജനിച്ചു. കേരളത്തിലെ ആദ്യത്തെ ബാലചിത്രകലാസ്ഥാപനമായ യൂണിവേഴ്സൽ ആർട്ട്‌സിന്റെ സ്ഥാപകൻ കെ.പി. ആന്റണിമാസ്‌റ്റർ പിതാവ്. 1970 മുതൽ മലയാളമനോരമ പത്രാധിപ സമിതിയിൽ പ്രവരത്തിക്കുന്നു .  മലയാള മനോരമ ആഴ്‌ചപ്പതിപ്പിന്റെ മുൻ പത്രാധിപരാണ്. 2023 നവംബര് 9ന് അന്തരിച്ചു. 

## പുറത്തുനിന്നുള്ള കണ്ണികൾ
*http://www.lalithkala.org/content/kafrancis-and-sreemoolanagaram-mohan-assumed-charges
*http://www.thehindu.com/arts/art/article2555158.ece

വർഗ്ഗം:കേരളത്തിലെ ചിത്രകാരന്മാർ

വർഗ്ഗം:തൃശ്ശൂർ ജില്ലയിൽ ജനിച്ചവർ
വർഗ്ഗം:കേരളത്തിലെ പത്രപ്രവർത്തകർ

വർഗ്ഗം:2023-ൽ മരിച്ചവർ
ജസ്റ്റിൻ ബീബർ

**ജസ്റ്റിൻ ഡ്രൂ ബീബർ** (മാർച്ച് 1, 1994 ജനനം) ഒരു കനേഡിയൻ ഗായകനാണ്. ഗാനരചയിതാവ്, നിർമാതാവ്, അഭിനേതാവ് എന്നീ നിലകളിലും അദ്ദേഹം പ്രശസ്തനാണ്.
തന്റെ മറ്റു കുടുംബാംഗങ്ങളെ കാണിക്കുവാനായി ബീബറുടെ മാതാവ് യൂട്യൂബ് ൽ അപ്ലോഡ് ചെയ്ത വീഡിയോകൾ ഒരു റെക്കോർഡിംഗ് കമ്പനിയുടെ മാർക്കറ്റിംഗ് എക്സിക്യുട്ടീവ് ആയ സ്കൂട്ടർ ബ്രൗൺ കാണാനിടവരുകയും അദ്ദേഹം ബീബറിനെ പ്രശസ്ത പോപ് ഗായകനായ അഷർ നു പരിചയപെടുത്തുകയും അദ്ദേഹത്തിന്റെ റെക്കോർഡ് ലേബലിന്റെ കരാർ നേടികൊടുക്കുകയും ചെയ്തു. 

2010 - ലെയും 2012-ലെയും  അമേരിക്കൻ സംഗീത പുരസ്കാരം ഉൾപ്പെടെ നിരവധി പുരസ്കാരങ്ങൾ, നേടിയിട്ടുള്ള ഇദ്ദേഹത്തിന്റെ ആരാധകവൃന്ദം"ബിലീബേർസ്" എന്നാണ് അറിയപ്പെടുന്നത്. 2011, 2012, 2013 വർഷങ്ങളിൽ ഫോർബ്സ് മാസിക ലോകത്തിലെ പത്ത്  മുൻനിര സെലിബ്രിറ്റികളുടെ പട്ടികയിൽ ബീബറെ ഉൾപെടുത്തിട്ടുണ്ട്.

## അവലംബം


## പുറത്തേക്കുള്ള കണ്ണികൾ

* 
* 
* 
* 

വർഗ്ഗം:1994-ൽ ജനിച്ചവർ
വർഗ്ഗം:മാർച്ച് 1-ന് ജനിച്ചവർ
വർഗ്ഗം:കനേഡിയൻ ഗായകർ
വർഗ്ഗം:ഗ്രാമി പുരസ്കാര ജേതാക്കൾ
സബ്മിഷൻ (2004-ലെ ചലച്ചിത്രം)

2004 ൽ പുറത്തിറങ്ങിയ 11 മിനിറ്റ് ദൈർഘ്യമുള്ള ഹ്രസ്വ ചലച്ചിത്രം ആണ് **സബ്മിഷൻ** .ഇംഗ്ലീഷ് ഭാഷയിലാണ് ഈ സിനിമ നിർമ്മിച്ചിട്ടുള്ളത് .അയാൻ ഹിർസി അലി തിരക്കഥ രചിച്ച സിനിമ സംവിധാനം ചെയ്തത് തിയോ വാൻഗോഗ്ആണ് .ഈ സിനിമ 2004  ആഗസ്ത് 29 നു ഡച്ച് പബ്ലിക് ബ്രോഡ്‌ കാസ്റ്റിംഗ് നെറ്റ്‌വർക്ക് (VPRO )പ്രക്ഷേപണം ചെയ്യുകയുണ്ടായി .സിനിമയുടെ പേര് 'ഇസ്ലാം ' എന്ന വാക്കിന്റെ വിവർത്തനം ആണ് .സിനിമ ലോകമെമ്പാടും ഇസ്ലാം മത വിശ്വാസികളിൽ നിന്നും എതിർപ്പ് നേരിടുകയുണ്ടായി .തുടർന്നു   സംവിധായകനായ  തിയോ വാൻഗോഗ് ഒരു മുസ്ലിം തീവ്രവാദിയുടെ കയ്യാൽ കൊല്ലപ്പെടുകയും ചെയ്തു .

വർഗ്ഗം:2004-ൽ പുറത്തിറങ്ങിയ ചലച്ചിത്രങ്ങൾ
ലാഡെൻബെർഗിയ അക്യൂട്ടിഫോളിയ

പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സായ ലാഡെൻബെർഗിയായിലെ ഒരു വർഗ്ഗമാണ് ***ലാഡെൻബെർഗിയ അക്യൂട്ടിഫോളിയ*** (***Ladenbergia acutifolia***). പെറുവിൽ ഇവ സർവ്വസാധാരണമാണ്. 

## അവലംബം
* World Conservation Monitoring Centre 1998.  ''Ladenbergia acutifolia''.   2006 IUCN Red List of Threatened Species.   Downloaded on 22 August 2007.

വർഗ്ഗം:ലാഡെൻബെർഗിയ
വർഗ്ഗം:ജെന്റ്യനെയിൽസ് നിരയിൽ ഉൾപ്പെടുന്ന സസ്യങ്ങൾ
തിയോഡോർ റൂസ്‌വെൽറ്റ്

അമേരിക്കൻ ഐക്യനാടുകളുടെ ഇരുപത്തിയാറാമത്തെ പ്രസിഡന്റായിരുന്നു **തിയോഡോർ റൂസ്‌വെൽറ്റ്** (ഒക്ടോബർ 27, 1858 – ജനുവരി 6, 1919). എഴുത്തുകാരൻ, വേട്ടക്കാരൻ, പര്യവേക്ഷകൻ എന്നീ നിലകളിലും പ്രശസ്തനായ ഒരു ബഹുമുഖപ്രതിഭയായിരുന്നു ടെഡി റൂസ്‌വെൽറ്റ്. റിപ്പബ്ലിക്കൻ പാർട്ടിയുടെ നേതാവായിരുന്ന ഇദ്ദേഹം 1901-ൽ തന്റെ 42-ആം വയസ്സിൽ പ്രസിഡന്റായി. അമേരിക്കയുടെ ചരിത്രത്തിലെ ഏറ്റവും പ്രായം കുറഞ്ഞ പ്രസിഡന്റ് എന്ന ബഹുമതി ഇന്നും തിയോഡോർ റൂസ്‌വെൽറ്റിനു തന്നെ. റഷ്യ-ജപ്പാൻ യുദ്ധം അവസാനിപ്പിക്കുവാൻ നടത്തിയ ശ്രമങ്ങളെ പരിഗണിച്ച് സമാധാനത്തിനുള്ള നോബൽ സമ്മാനം നൽകപ്പെട്ടു. ആദ്യമായി നോബൽ സമ്മാനം നേടിയ അമേരിക്കക്കാരൻ ഇദ്ദേഹമാണ്.

## ബാല്യകാലം
1858 ഒക്റ്റോബർ 27-ന് ന്യൂയോർക്ക് നഗരത്തിൽ തിയോഡോർ റൂസ്‌വെൽറ്റ് സീനിയർ-മാർത്താ "മിറ്റി" ബുള്ളക്ക് ദമ്പതികളുടെ നാലു മക്കളിൽ രണ്ടാമനായി ജനിച്ചു. തിയോഡോറിന് ഒരു ചേച്ചിയും (അന്നാ "ബാമി" റൂസ്‌വെൽറ്റ്) ഒരു അനുജനും (എലിയറ്റ് ബുള്ളക്ക് റൂസ്‌വെൽറ്റ്) ഒരു അനുജത്തിയും(കോറിൻ റൂസ്‌വെൽറ്റ്) ഉണ്ടായിരുന്നു. ആസ്ത്മ തുടങ്ങിയ രോഗപീഡകളാൽ ക്ലേശകരമായ ഒരു ബാല്യമായിരുന്നു. മിക്കപ്പോഴും കട്ടിലിൽ തല ഉയർത്തി വച്ചും കസേരയിൽ ഇരുന്നും ഉറങ്ങേണ്ടി വന്നു. ഈ കഷ്ടതകളിലും കുസൃതിയും സ്ഥിരോൽസാഹിയുമായിരുന്നു. ഏഴാം വയസ്സിൽ ഒരു ചന്തയിൽ വച്ചു കണ്ട കടൽസിംഹത്തിന്റെ ശവം അദ്ദേഹത്തെ ജീവിതകാലം മുഴുവൻ ജന്തുശാസ്ത്രത്തിൽ തൽപ്പരനാക്കി. അതിന്റെ തലയുമായി "റൂസ്‌വെൽറ്റ് മ്യൂസിയം ഓഫ് നാച്ചുറൽ ഹിസ്റ്ററി" ആരംഭിച്ചു. ഒമ്പതാം വയസ്സിൽ ഷഡ്പദങ്ങളെ നിരീക്ഷിച്ച് വിവരങ്ങൾ ക്രോഡീകരിച്ച് "ദി നാച്ചുറൽ ഹിസ്റ്ററി ഓഫ് ഇൻസെക്റ്റ്സ്" എന്ന തലക്കെട്ടിൽ ഒരു പേപ്പർ എഴുതി. പിതാവിന്റെ പിന്തുണയോടെ തന്റെ ശാരീരികക്ഷമത മെച്ചപ്പെടുത്താൻ വ്യായാമമുറകളും ബോക്സിംഗും പരിശീലിച്ചു. തന്റെ കുടുംബവുമൊത്ത് നടത്തിയ യൂറോപ്പ് യാത്രയും (1869,1870) ഈജിപ്റ്റ് യാത്രയും (1872 - 1873) അദ്ദേഹത്തെ വളരെയധികം സ്വാധീനിച്ചു.
## ബാഹ്യ ലിങ്കുകൾ

* White House biography 

* Boone and Crockett Club
* Theodore Roosevelt Association

* Theodore Roosevelt Center at Dickinson State University
* Theodore Roosevelt Collection, at the Houghton Library, Harvard University
* Julian L. Street Papers on Theodore Roosevelt, at the Seeley G. Mudd Manuscript Library, Princeton University
* Doris A. and Lawrence H. Budner Collection on Theodore Roosevelt at the DeGolyer Library, Southern Methodist University
* Theodore Roosevelt's journalism at The Archive of American Journalism
* Theodore Roosevelt American Museum of Natural History
* 
* 
* 
* Roosevelt Papers, at the Library of Congress
*Guide to the Herbert R. Strauss Collection of Theodore Roosevelt Papers 1884–1919 at the University of Chicago Special Collections Research Center

വർഗ്ഗം:1858-ൽ ജനിച്ചവർ
വർഗ്ഗം:ഒക്ടോബർ 27-ന് ജനിച്ചവർ
വർഗ്ഗം:1919-ൽ മരിച്ചവർ
വർഗ്ഗം:ജനുവരി 6-ന് മരിച്ചവർ
വർഗ്ഗം:അമേരിക്കൻ പ്രസിഡണ്ടുമാർ
വർഗ്ഗം:അമേരിക്കൻ വൈസ് പ്രസിഡന്റുമാർ
ശ്രീവാസ്തവ

**ശ്രീവാസ്തവ**   ഒരു  ഉത്തരേന്ത്യൻ ജാതിപ്പേരാണ്. ശ്രീ  എന്നത് മഹാലക്ഷ്മിയുടെ   പര്യായമാണ്,  വാസ്തവം   എന്നാൽ സത്യം,നിജസ്ഥിതി,എന്നെല്ലാം അർത്ഥമുണ്ട്. 
അധികവും ഉത്തരേന്ത്യയിലാണ്   ഈ   പേര്  കണ്ടുവരുന്നത്.
## പുറത്തേക്കുള്ള കണ്ണികൾ

വർഗ്ഗം:ജാതികൾ
ജെറോനിമോ

thumb|200px|അരിസോണയിൽ ജനിച്ച ഒരു ചിരിക്കാഹുവാ അപ്പാച്ചീ-ഇന്ത്യൻ  ഗോത്രനേതാവായിരുന്നു **ജെറോനിമോ** (1829-1909). 1858-ൽ മെക്സിക്കോക്കാർ നടത്തിയ ആക്രമണത്തിൽ അദ്ദേഹത്തിന്റെ ഭാര്യയും മക്കളും അമ്മയും കൊല്ലപ്പെട്ടു. തുടർന്ന് മെക്സിക്കോയിലും അമേരിക്കയിലുമായി വെള്ളക്കാർക്കെതിരെ നടന്ന അനവധി മുന്നേറ്റങ്ങളിൽ ജെറോനിമോ പങ്കെടുത്തു. പിന്നീട് കുറെക്കാലം ഒരു സംരക്ഷിതമേഖലയിൽ താമസിച്ചുവരികയായിരുന്നു.

എന്നാൽ 1876-ൽ അമേരിക്കൻ സർക്കാർ ചിരിക്കാഹുവാ ഗോത്രവർഗത്തെ അവരുടെ പരമ്പരാഗത വാസസ്ഥലങ്ങളിൽ നിന്നും സാൻ കാർലോസിലേക്ക് പറിച്ചു നടാൻ ശ്രമിച്ചപ്പോൾ ജെറോനിമോ വീണ്ടും ആഞ്ഞടിച്ചു. തുടർന്നുള്ള പത്തുവർഷക്കാലം ഇടക്കിടെയുള്ള ആക്രമണങ്ങൾ കൊണ്ട് ജെറോനിമോ വെള്ളക്കാരെ പൊറുതിമുട്ടിച്ചു. ഇടവേളകളിൽ സാൻ കാർലോസിൽ കാർഷികവൃത്തിയുമായി കഴിഞ്ഞുകൂടി. 1886 മാർച്ചിൽ ജനറൽ ജോർജ്ജ് ക്രൂക്ക് ജെറോനിമോയെ പിടികൂടുകയും ചിരിക്കാഹുവാ ഗോത്രവർഗത്തെ ഫ്ലോറിഡയിലേക്ക് മാറ്റിപ്പാർപ്പിക്കുവാനുള്ള കരാർ അടിച്ചേൽപ്പിക്കുകയും ചെയ്തു. എന്നാൽ രണ്ട് ദിവസങ്ങൾക്കു ശേഷം ജെറോനിമോ തടവുചാടുകയും ആക്രമണങ്ങൾ തുടരുകയും ചെയ്തു. തുടർന്ന് ജെറോനിമോയെ തളക്കാനുള്ള ദൗത്യം  ജനറൽ നെൽസൺ മൈൽസ് ഏറ്റെടുത്തു. അതേവർഷം സെപ്റ്റംബറിൽ മൈൽസ് ജെറോനിമോയെ മെക്സിക്കോയിലേക്ക് പിന്തുടർന്ന് പിടികൂടി. ഗോത്രവർഗ്ഗക്കാരെ ഫ്ലോറിഡയിലേക്കും, പിന്നീട് അലബാമയിലേക്കും, ഒടുവിൽ ഒക്‌ലഹോമയിലെ ഫോർട്ട് സില്ലിലേക്കും മാറ്റിപ്പാർപ്പിച്ചു. 

ഫോർട്ട് സില്ലിൽ വച്ച് ജെറോനിമോ ക്രിസ്തുമതം സ്വീകരിച്ചു. 1905-ൽ അമേരിക്കൻ പ്രസിഡൻഡ് തിയോഡർ റൂസ്‌വെൽറ്റിന്റെ സ്ഥാനാരോഹണഘോഷയാത്രയിലും അദ്ദേഹം പങ്കെടുത്തു. 1906-ൽ ജെറോനിമോ പറഞ്ഞുകൊടുത്തെഴുതിച്ച ഓർമ്മക്കുറിപ്പുകൾ *ജെറോനിമോസ് സ്റ്റോറി ഓഫ് ഹിസ് ലൈഫ്* പ്രസിദ്ധീകരിച്ചു. 1909 ഫെബ്രുവരി 17-ന് ഫോർട്ട് സില്ലിൽ വച്ച് അദ്ദേഹം നിര്യാതനായി. 2011 ൽ അമേരിക്ക നടത്തിയ ഉസാമ ബിൻലാദൻ കൊലപാതക ഓപ്പറേഷന് ഓപ്പറേഷൻ ജെറോനിമോ എന്നാണ് പേരു നൽകിയത്.

## അവലംബം

## പുറത്തേക്കുള്ള കണ്ണികൾ

വർഗ്ഗം:1829-ൽ ജനിച്ചവർ
വർഗ്ഗം: 1909-ൽ മരിച്ചവർ
വർഗ്ഗം:ജൂൺ 16-ന് ജനിച്ചവർ
വർഗ്ഗം:ഫെബ്രുവരി 17-ന് മരിച്ചവർ

വർഗ്ഗം:അമേരിക്കൻ ഇന്ത്യൻ ജനത
വൈ ദിസ് കൊലവെറി ഡി

2012-ൽ പുറത്തിറങ്ങിയ 3 എന്ന തമിഴ് ചലച്ചിത്രത്തിലെ ഒരു ഗാനമാണ് **വൈ ദിസ് കൊലവെറി ഡി** (;  ). ധനുഷ് ഗാനരചന നിർവ്വഹിച്ച് ആലപിച്ചിരിക്കുന്ന ഈ ഗാനത്തിന്റെ സംഗീത സംവിധാനം നിർവ്വഹിച്ചിരിക്കുന്നത് അനിരുദ്ധ് രവിചന്ദറാണ്.

2011 നവംബർ 16-നു് പുറത്തിറങ്ങിയ ഈ ഗാനം വളരെ പെട്ടെന്ന് തന്നെ അതിലുപയോഗിച്ചിരിക്കുന്ന *തംഗ്ലീഷ്* (തമിഴും ഇംഗ്ലീഷും കലർന്ന രൂപം) പദങ്ങൾ കാരണം ശ്രദ്ധ നേടി.. പിന്നീട് ഇന്ത്യയിൽ നിന്ന് ഏറ്റവും അധികം ആളുകൾ തിരഞ്ഞ യുട്യൂബ് വീഡിയോ ആയി ഇതു മാറി.

## അവലംബം

വർഗ്ഗം:തമിഴ് ചലച്ചിത്രഗാനങ്ങൾ